text:
 13.9.2012
 EL
 Επίσημη Εφημερίδα της Ευρωπαϊκής Ένωσης
 L 248/36
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 98/2012
 της 30ής Απριλίου 2012
 για τροποποίηση του παραρτήματος XXI (Στατιστικές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, στο εξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XXI της συμφωνίας τροποποιήθηκε από την απόφαση της Μεικτής Επιτροπής του ΕΟΧ αριθ. 73/2012 της 30ής Μαρτίου 2012 (1).
 (2)
 Ο κανονισμός (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τους ευρωπαϊκούς περιβαλλοντικούς οικονομικούς λογαριασμούς (2) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το ακόλουθο σημείο παρεμβάλλεται μετά το σημείο 27β [κανονισμός (ΕΚ) αριθ. 1445/2005 της Επιτροπής] στο παράρτημα XXI της συμφωνίας:
 «27γ.
 32011 R 0691: κανονισμός (ΕΕ) αριθ. 691/2011 του Ευρωπαϊκού Κοινοβουλίου και του Συμβουλίου, της 6ης Ιουλίου 2011, σχετικά με τους ευρωπαϊκούς περιβαλλοντικούς οικονομικούς λογαριασμούς (ΕΕ L 192 της 22.7.2011, σ. 1).
 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 α)
 Όσον αφορά την Ισλανδία, τα παραρτήματα I, ΙΙ και ΙΙΙ του κανονισμού εφαρμόζονται εντός δύο ετών από την πρώτη προθεσμία διαβίβασης.
 β)
 Ο παρών κανονισμός δεν εφαρμόζεται στο Λιχτενστάιν.»
 Άρθρο 2
 Τα κείμενα του κανονισμού (ΕΕ) αριθ. 691/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Απριλίου 2012.
 Για τη Μεικτή Επιτροπή του ΕΟΧ
 Ο ασκών καθήκοντα Προέδρου
 Gianluca GRIPPA
 (1) ΕΕ L 207 της 2.8.2012, σ. 53.
 (2) ΕΕ L 192 της 22.7.2011, σ. 1.
 (3) Έχουν αναφερθεί συνταγματικές απαιτήσεις.


text:
 |
 22011A0611(01)
 Συμφωνία συνεργασίας μεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξης
 Επίσημη Εφημερίδα αριθ. L 154 της 11/06/2011 σ. 2 - 8
 ΜΕΤΑΦΡΑΣΗΣυμφωνία συνεργασίαςμεταξύ της Ευρωπαϊκής Κοινότητας Ατομικής Ενέργειας, εκπροσωπούμενης από την Επιτροπή των Ευρωπαϊκών Κοινοτήτων, και της κυβέρνησης της Δημοκρατίας της Κορέας, για έρευνα στον τομέα της ενέργειας σύντηξηςΗ Ευρωπαϊκή Κοινότητα Ατομικής Ενέργειας (Ευρατόμ), εκπροσωπούμενη από την Επιτροπή των Ευρωπαϊκών Κοινοτήτων, και η κυβέρνηση της Δημοκρατίας της Κορέας (στο εξής καλούμενες από κοινού "τα μέρη")·Εκτιμώντας ότι, με τη συμφωνία-πλαίσιο μεταξύ της Ευρωπαϊκής Κοινότητας και των κρατών μελών της αφενός, και της κυβέρνησης της Δημοκρατίας της Κορέας αφετέρου, περί εμπορίου και συνεργασίας, που συνήφθη στις 28 Οκτωβρίου 1996, τα μέρη αναλαμβάνουν την υποχρέωση να προωθήσουν τη συνεργασία στον τομέα της ενέργειας και της προστασίας του περιβάλλοντος και να αναπτύξουν, ιδίως, νέες και ανανεώσιμες μορφές ενέργειας· καιΕπιθυμώντας να εξακολουθήσουν να προωθούν την ανάπτυξη της ενέργειας σύντηξης ως δυνάμει περιβαλλοντικά αποδεκτής, οικονομικά ανταγωνιστικής και ουσιαστικά απεριόριστης πηγής ενέργειας,ΣΥΜΦΩΝΗΣΑΝ ΣΤΑ ΑΚΟΛΟΥΘΑ:Άρθρο IΣτόχοςΣτόχος της παρούσας συμφωνίας είναι η ενίσχυση της συνεργασίας μεταξύ των μερών στους τομείς που καλύπτονται από τα αντίστοιχα προγράμματά τους σύντηξης, με βάση το αμοιβαίο όφελος και τη συνολική αμοιβαιότητα, προκειμένου να αναπτυχθεί η επιστημονική κατανόηση και η τεχνολογική ικανότητα που αποτελούν εγγενή όρο ενός συστήματος ενέργειας σύντηξης.Άρθρο IIΤομείς συνεργασίαςΟι τομείς συνεργασίας βάσει της παρούσας συμφωνίας μπορεί να περιλαμβάνουν τα ακόλουθα:α) διατάξεις tokamak, συμπεριλαμβανομένων των έργων μεγάλης κλίμακας σύγχρονης γενεάς και των δραστηριοτήτων που σχετίζονται με τα έργα της επόμενης γενεάς·β) εναλλακτικές διατάξεις αντί των tokamak·γ) τεχνολογία της ενέργειας μαγνητικής σύντηξης·δ) θεωρία του πλάσματος και εφαρμοσμένη φυσική πλάσματος·ε) πολιτικές και σχέδια προγραμμάτων καιστ) άλλους τομείς, όπως συμφωνείται εγγράφως από τα μέρη, στον βαθμό που καλύπτονται από τα αντίστοιχα προγράμματά τους.Άρθρο IIIΜορφές συνεργασίας1. Οι μορφές συνεργασίας βάσει της παρούσας συμφωνίας μπορεί να περιλαμβάνουν τα εξής, χωρίς, ωστόσο, και να περιορίζονται σε αυτά:α) ανταλλαγή και παροχή πληροφοριών και δεδομένων για τις επιστημονικές και τεχνολογικές δραστηριότητες, εξελίξεις, πρακτικές και αποτελέσματα, καθώς και για τις πολιτικές και σχέδια προγραμμάτων, συμπεριλαμβανομένης της ανταλλαγής εμπιστευτικών πληροφοριών σύμφωνα με τους όρους και τις προϋποθέσεις που προβλέπονται στα άρθρα VI και VΙΙ·β) ανταλλαγή επιστημόνων, μηχανικών και άλλων ειδικών για συμφωνηθείσες χρονικές περιόδους, προκειμένου να συμμετέχουν σε πειράματα, αναλύσεις, σχεδιασμό και άλλες δραστηριότητες έρευνας και ανάπτυξης σύμφωνα με το άρθρο VΙΙΙ·γ) διοργάνωση σεμιναρίων και άλλων συναντήσεων με σκοπό τη συζήτηση και την ανταλλαγή πληροφοριών για συμφωνηθέντα θεματικά πεδία στους τομείς που απαριθμούνται στο άρθρο ΙΙ και τον προσδιορισμό συνεργατικών δραστηριοτήτων που μπορούν να αναληφθούν επωφελώς σύμφωνα με το άρθρο V·δ) ανταλλαγή και διάθεση δειγμάτων, υλικών, εξοπλισμού (οργάνων και εξαρτημάτων) για πειράματα, δοκιμές και αξιολόγηση σύμφωνα με τα άρθρα IX και Χ·ε) εκτέλεση κοινών μελετών, έργων ή πειραμάτων, συμπεριλαμβανομένου του κοινού σχεδιασμού, κατασκευής και λειτουργίας τους·στ) δημιουργία διασυνδέσεων ανταλλαγής δεδομένων, όπως, μεταξύ άλλων, εργαλείων ανάλυσης δεδομένων εξ αποστάσεως· καιζ) άλλες ειδικότερες μορφές συνεργασίας όπως συμφωνούνται αμοιβαία από τα μέρη εγγράφως.2. Τα μέρη συντονίζουν, όπως ενδείκνυται, στο πλαίσιο της παρούσας συμφωνίας,

type: contracts

jurisdiction: EU


text: τις δραστηριότητες με άλλες διεθνείς δραστηριότητες έρευνας και ανάπτυξης στον τομέα της σύντηξης, για να ελαχιστοποιείται η επικάλυψη της προσπάθειας.Κανένα στοιχείο στην παρούσα συμφωνία δεν ερμηνεύεται με την έννοια ότι προδικάζει τις υφιστάμενες ή μελλοντικές ρυθμίσεις συνεργασίας μεταξύ των μερών.Άρθρο IVΣυντονιστική επιτροπή και εκτελεστικοί γραμματείς1. Τα μέρη συνιστούν συντονιστική επιτροπή, προκειμένου να συντονίζει και να εποπτεύει τη διεξαγωγή δραστηριοτήτων στο πλαίσιο της παρούσας συμφωνίας. Κάθε μέρος διορίζει ίσο αριθμό μελών στη συντονιστική επιτροπή και ορίζει ένα από τα διορισθέντα μέλη ως επικεφαλής της αντιπροσωπείας του. Η συντονιστική επιτροπή συνέρχεται μία φορά τον χρόνο, εναλλάξ στη Δημοκρατία της Κορέας και στην Ευρωπαϊκή Ένωση ή σε άλλες συμφωνημένες στιγμές και τόπους. Στη συνεδρίαση προεδρεύει ο επικεφαλής της αντιπροσωπείας του φιλοξενούντος μέρους.2. Η συντονιστική επιτροπή προβαίνει σε ανασκόπηση της προόδου και των προγραμμάτων ανάληψης δραστηριοτήτων στο πλαίσιο της παρούσας συμφωνίας και προτείνει, συντονίζει και εγκρίνει τις μελλοντικές συνεργατικές δραστηριότητες που εμπίπτουν στο πεδίο εφαρμογής της, συνεκτιμώντας την τεχνική τους αξία και το επίπεδο προσπαθειών για να εξασφαλισθεί αμοιβαίο όφελος και για να κατοχυρωθεί η συνολική αμοιβαιότητα στο πλαίσιο της συμφωνίας αυτής.3. Όλες οι αποφάσεις της συντονιστικής επιτροπής λαμβάνονται με συναίνεση.4. Κάθε μέρος διορίζει έναν εκτελεστικό γραμματέα, ο οποίος ενεργεί για λογαριασμό του κατά τις χρονικές περιόδους που παρεμβάλλονται μεταξύ των συνεδριάσεων της συντονιστικής επιτροπής για όλα τα ζητήματα που σχετίζονται με τη συνεργασία στο πλαίσιο της παρούσας συμφωνίας. Οι εκτελεστικοί γραμματείς φέρουν την ευθύνη για την καθημερινή διαχείριση των θεμάτων συνεργασίας.Άρθρο VΥλοποίηση1. Κάθε μέρος υποδεικνύει τους κατάλληλους φορείς για την υλοποίηση των δραστηριοτήτων βάσει της παρούσας συμφωνίας.2. Όταν η συντονιστική επιτροπή εγκρίνει μια συνεργατική δραστηριότητα, εγκρίνει, εάν χρειάζεται, σχέδιο έργου με βάση την παρούσα συμφωνία και σύμφωνα με τους όρους της.3. Σε κάθε σχέδιο έργου απαριθμούνται οι φορείς που έχουν υποδειχθεί για την υλοποίηση του έργου και περιλαμβάνονται αναλυτικές διατάξεις για την υλοποίηση της συνεργατικής δραστηριότητας, οι οποίες περιλαμβάνουν, χωρίς όμως και να περιορίζονται σε αυτές, ρυθμίσεις για το τεχνικό περιεχόμενο και τα θέματα διαχείρισης, τις ισχύουσες αρμοδιότητες απορρύπανσης, την ανταλλαγή εμπιστευτικών πληροφοριών, την ανταλλαγή εξοπλισμού, την αντιμετώπιση θεμάτων πνευματικής ιδιοκτησίας, τις συνολικές δαπάνες, τον επιμερισμό του κόστους και το χρονοδιάγραμμα, όπως ενδείκνυται.Άρθρο VIΔιάθεση και διάδοση των πληροφοριών1. Με την επιφύλαξη των ισχυόντων νόμων ή κανονισμών του και των διατάξεων της παρούσας συμφωνίας, κάθε μέρος και τα οριζόμενα από αυτό πρόσωπα αναλαμβάνουν τη δέσμευση να θέτουν ελευθέρως στη διάθεση του άλλου μέρους και των προσώπων που ορίζονται από αυτό, κάθε πληροφορία που υπάρχει στη διάθεσή τους και η οποία απαιτείται για την εκτέλεση των συνεργατικών δραστηριοτήτων στο πλαίσιο της συμφωνίας αυτής.2. Τα μέρη και τα οριζόμενα από αυτά πρόσωπα υποστηρίζουν την ευρύτερη δυνατή διάδοση των πληροφοριών που έχουν δικαίωμα να κοινοποιήσουν και οι οποίες είτε έχουν αναπτυχθεί από κοινού είτε προορίζονται να διατεθούν ή να ανταλλαγούν βάσει της παρούσας συμφωνίας, υπό την επιφύλαξη της ανάγκης να προστατεύονται οι εμπιστευτικές πληροφορίες και της ανάγκης να προστατεύεται η πνευματική ιδιοκτησία που δημιουργείται ή εκχωρείται στο πλαίσιο της συμφωνίας αυτής.3. Οι πληροφορίες που διαβιβάζονται από το ένα μέρος στο άλλο στο πλαίσιο της παρούσας συμφωνίας είναι


text: ακριβείς, στον βαθμό που το επιτρέπουν η γνώση και η πεποίθηση του μέρους που τις διαβιβάζει, χωρίς ωστόσο το μέρος που τις διαβιβάζει να εγγυάται την καταλληλότητα των πληροφοριών που διαβιβάζονται για οποιαδήποτε ιδιαίτερη χρήση ή εφαρμογή από τον παραλήπτη των πληροφοριών ή από οποιονδήποτε τρίτο. Οι πληροφορίες που αναπτύσσονται από κοινού από τα μέρη είναι ακριβείς, στον βαθμό που το επιτρέπουν η γνώση και η πεποίθηση αμφοτέρων των μερών. Κανένα μέρος δεν εγγυάται την ακρίβεια των πληροφοριών που αναπτύσσονται από κοινού ή την καταλληλότητά τους για οποιοδήποτε ιδιαίτερο σκοπό, χρήση ή εφαρμογή τους από εκάτερο των μερών ή από οποιονδήποτε τρίτο.Άρθρο VIIΠνευματική ιδιοκτησίαΗ προστασία και ο επιμερισμός της πνευματικής ιδιοκτησίας που δημιουργείται ή εκχωρείται κατά τη διάρκεια των συνεργατικών δραστηριοτήτων στο πλαίσιο της παρούσας συμφωνίας διέπονται από τις διατάξεις του παραρτήματος Α, που αποτελεί αναπόσπαστο μέρος της παρούσας συμφωνίας και ισχύει για το σύνολο των δραστηριοτήτων που διεξάγονται βάσει της συμφωνίας αυτής.Άρθρο VIIIΑνταλλαγές προσωπικούΗ ανταλλαγή προσωπικού μεταξύ των μερών ή των προσώπων που ορίζονται από αυτά στο πλαίσιο της παρούσας συμφωνίας διέπεται από τις ακόλουθες διατάξεις:α) κάθε μέρος εξασφαλίζει την επιλογή ειδικευμένου προσωπικού με την πείρα και τα προσόντα που απαιτούνται για την εκτέλεση των δραστηριοτήτων που προγραμματίζονται στο πλαίσιο της παρούσας συμφωνίας. Κάθε σχετική ανταλλαγή προσωπικού συμφωνείται αμοιβαία εκ των προτέρων με ανταλλαγή επιστολών μεταξύ των μερών, στις οποίες γίνεται παραπομπή στην παρούσα συμφωνία και τις συναφείς διατάξεις της για την πνευματική ιδιοκτησία, καθώς και στη συγκεκριμένη συνεργατική δραστηριότητα·β) η καταβολή των οφειλόμενων αποδοχών, ασφάλιστρων και επιδομάτων στο προσωπικό που ανταλλάσσεται αποτελεί ευθύνη κάθε μέρους·γ) εάν δεν έχει συμφωνηθεί άλλως, τα έξοδα ταξιδίου και διαμονής για το προσωπικό που ανταλλάσσεται, το οποίο διαμένει στο ίδρυμα υποδοχής, βαρύνουν το μέρος αποστολής·δ) το μέρος υποδοχής μεριμνά για την προσήκουσα στέγαση του υπό ανταλλαγή προσωπικού του άλλου μέρους (και των μελών των οικογενειών του που συγκατοικούν) σε κοινώς ευμενή, αμοιβαία βάση·ε) το μέρος υποδοχής παρέχει κάθε αναγκαία συνδρομή, σύμφωνα με τους σχετικούς νόμους και κανονισμούς του, στο υπό ανταλλαγή προσωπικό του άλλου μέρους όσον αφορά θέματα διοικητικών διατυπώσεων (π.χ. χορήγηση θεώρησης διαβατηρίου)·στ) κάθε μέρος μεριμνά ώστε το υπό ανταλλαγή προσωπικό να τηρεί τους γενικούς κανόνες σχετικά με τους κανονισμούς εργασίας και ασφαλείας που ισχύουν στο ίδρυμα υποδοχής·ζ) κάθε μέρος έχει, με δικά του έξοδα, τη δυνατότητα να παρακολουθεί συγκεκριμένες δραστηριότητες δοκιμών και εργασίες ανάλυσης του άλλου μέρους στους τομείς συνεργασίας που ορίζονται στο άρθρο ΙΙ. Η παρακολούθηση αυτή μπορεί να πραγματοποιείται μέσω επισκέψεων προσωπικού, σε κάθε περίπτωση υπό την επιφύλαξη της προηγούμενης συμφωνίας του μέρους υποδοχής.Άρθρο IXΑνταλλαγές εξοπλισμού, δειγμάτων κ.λπ.Σε περίπτωση ανταλλαγής, δανεισμού ή διάθεσης εξοπλισμού, οργάνων, δειγμάτων, υλικών ή απαραίτητων ανταλλακτικών (που στο εξής αναφέρονται ως "ο εξοπλισμός κ.λπ."), από το ένα μέρος ή από τα πρόσωπα που αυτό ορίζει, στο άλλο μέρος ή στα πρόσωπα που αυτό ορίζει, ισχύουν οι ακόλουθες διατάξεις που καλύπτουν τη μεταφορά και τη χρήση του εξοπλισμού κ.λπ.:α) το μέρος αποστολής χορηγεί, το ταχύτερο δυνατόν, αναλυτικό κατάλογο του εξοπλισμού κ.λπ. που πρόκειται να διατεθεί, με τις αντίστοιχες προδιαγραφές και την τεχνική και ενημερωτική τεκμηρίωση·β) ο


text: εξοπλισμός κ.λπ., που παρέχεται από το μέρος αποστολής εξακολουθεί να αποτελεί ιδιοκτησία του και επιστρέφεται στο μέρος αποστολής σε ημερομηνία που καθορίζεται από τη συντονιστική επιτροπή, εκτός εάν έχει συμφωνηθεί άλλως στο σχέδιο έργου που αναφέρεται στο άρθρο V·γ) ο εξοπλισμός κ.λπ., τίθεται σε λειτουργία στο ίδρυμα υποδοχής μόνον κατόπιν αμοιβαίας συμφωνίας μεταξύ των μερών καιδ) το μέρος υποδοχής διαθέτει τους απαραίτητους χώρους για την εγκατάσταση του εξοπλισμού κ.λπ., και παρέχει ηλεκτρική ενέργεια, νερό, φυσικό αέριο κ.λπ., σύμφωνα με τις τεχνικές απαιτήσεις, οι οποίες συμφωνούνται αμοιβαία από τα μέρη.Άρθρο XΓενικές διατάξεις1. Κάθε μέρος διεκπεραιώνει τις δραστηριότητες που προβλέπονται στην παρούσα συμφωνία υπό την επιφύλαξη των ισχυόντων νόμων και κανονισμών του και χορηγεί πόρους εφόσον υπάρχουν διαθέσιμες πιστώσεις.2. Εκτός εάν έχει ειδικά συμφωνηθεί άλλως εγγράφως από τα μέρη, κάθε μέρος βαρύνεται με όλο το κόστος που συνεπάγεται γι’ αυτό η συνεργασία στο πλαίσιο της παρούσας συμφωνίας.3. Όλα τα προβλήματα ερμηνείας ή εκτέλεσης σχετικά με την παρούσα συμφωνία που απορρέουν κατά τη χρονική διάρκεια ισχύος της επιλύονται με συμφωνία μεταξύ των μερών.4. Στον βαθμό που αυτό αφορά την Ευρατόμ, η παρούσα συμφωνία εφαρμόζεται στα εδάφη στα οποία εφαρμόζεται η συνθήκη για την ίδρυση της Ευρατόμ και στα εδάφη των χωρών που συμμετέχουν στο πρόγραμμα σύντηξης της Ευρατόμ, ως πλήρως συνδεδεμένα τρίτα κράτη.Άρθρο XIΔιάρκεια ισχύος, τροποποίηση και καταγγελία1. Η παρούσα συμφωνία αρχίζει να ισχύει την ημερομηνία κατά την οποία τα μέρη θα έχουν κοινοποιήσει εκατέρωθεν εγγράφως την ολοκλήρωση των αντίστοιχων εσωτερικών τους διαδικασιών που απαιτούνται για την έναρξη ισχύος της, και παραμένει σε ισχύ επί πέντε έτη. Η ισχύς της παρούσας συμφωνίας παρατείνεται αυτόματα για συμπληρωματικές περιόδους πέντε ετών, εκτός εάν ένα μέρος κοινοποιήσει στο άλλο εγγράφως την πρόθεσή του να καταγγείλει την παρούσα συμφωνία, έξι τουλάχιστον μήνες πριν από τη λήξη της.2. Η παρούσα συμφωνία δύναται να τροποποιηθεί με γραπτή συμφωνία των μερών.3. Όλες οι κοινές προσπάθειες και πειράματα που δεν έχουν ολοκληρωθεί κατά τη χρονική στιγμή της καταγγελίας ή λήξης της παρούσας συμφωνίας μπορούν να συνεχίζονται μέχρι την ολοκλήρωσή τους σύμφωνα με τους όρους της παρούσας συμφωνίας.4. Η παρούσα συμφωνία και κάθε σχέδιο έργου που σχετίζεται με αυτή μπορούν να καταγγελθούν ανά πάσα στιγμή, κατά τη διακριτική ευχέρεια εκάστου των μερών, με έγγραφη προειδοποίηση προ έξι μηνών από το μέρος που επιδιώκει να καταγγείλει την παρούσα συμφωνία ή το σχέδιο έργου. Η καταγγελία αυτή ισχύει υπό την επιφύλαξη των δικαιωμάτων που ενδέχεται να προκύψουν βάσει της παρούσας συμφωνίας ή σχεδίου έργου για εκάτερο των μερών μέχρι την ημερομηνία της καταγγελίας.5. Η παρούσα συμφωνία συντάσσεται σε δύο αντίτυπα σε 21 γλώσσες (κορεατική, αγγλική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, σλοβακική, σλοβενική, σουηδική, τσεχική και φινλανδική). Αυθεντικά είναι τα κείμενα στην αγγλική και την κορεατική γλώσσα.Σε πίστωση των ανωτέρω, οι υπογράφοντες, δεόντως εξουσιοδοτημένοι προς τούτο, έθεσαν την υπογραφή τους κάτω από την παρούσα συμφωνία.Έγινε στις Βρυξέλλες την εικοστή δεύτερη ημέρα του Νοεμβρίου του έτους δύο χιλιάδες έξι, σε δύο αντίγραφα, στην αγγλική και κορεατική γλώσσα.ΓΙΑ ΤΗΝ ΕΥΡΩΠΑΪΚΗ ΚΟΙΝΟΤΗΤΑ ΑΤΟΜΙΚΗΣ ΕΝΕΡΓΕΙΑΣ ΕΚΠΡΟΣΩΠΟΥΜΕΝΗ ΑΠΟ ΤΗΝ ΕΠΙΤΡΟΠΗ ΤΩΝ


text: ΕΥΡΩΠΑΪΚΩΝ ΚΟΙΝΟΤΗΤΩΝΓΙΑ ΤΗΝ ΚΥΒΕΡΝΗΣΗ ΤΗΣ ΔΗΜΟΚΡΑΤΙΑΣ ΤΗΣ ΚΟΡΕΑΣ--------------------------------------------------ΠΑΡΑΡΤΗΜΑ ΑΔΙΚΑΙΩΜΑΤΑ ΠΝΕΥΜΑΤΙΚΗΣ ΙΔΙΟΚΤΗΣΙΑΣΤα δικαιώματα πνευματικής ιδιοκτησίας που δημιουργούνται ή εκχωρούνται στο πλαίσιο της παρούσας συμφωνίας απονέμονται ως εξής:I. ΕφαρμογήΤο παρόν παράρτημα εφαρμόζεται σε όλες τις συνεργατικές δραστηριότητες που υλοποιούνται βάσει της παρούσας συμφωνίας, εκτός εάν έχει ειδικά συμφωνηθεί άλλως.II. Κυριότητα, απονομή και άσκηση των δικαιωμάτωνΑ. Για τους σκοπούς της παρούσας συμφωνίας, η "πνευματική ιδιοκτησία" έχει την έννοια που δίνεται στο άρθρο 2 της σύμβασης για την ίδρυση της Παγκόσμιας Οργάνωσης Πνευματικής Ιδιοκτησίας, που έγινε στη Στοκχόλμη, στις 14 Ιουλίου 1967.Β. Το παρόν παράρτημα ρυθμίζει την απονομή των δικαιωμάτων, συμφερόντων και δικαιωμάτων εκμετάλλευσης μεταξύ των μερών. Κάθε μέρος φροντίζει ώστε το άλλο μέρος να μπορέσει να αποκτήσει τα δικαιώματα πνευματικής ιδιοκτησίας που του απονέμονται σύμφωνα με το παρόν παράρτημα. Το παρόν παράρτημα δεν τροποποιεί ούτε και θίγει ουδόλως την απονομή των δικαιωμάτων, συμφερόντων και δικαιωμάτων εκμετάλλευσης μεταξύ ενός μέρους και των υπηκόων του, που διέπεται από τους νόμους και τις πρακτικές που εφαρμόζει το εν λόγω μέρος.Γ. Η καταγγελία ή η λήξη της παρούσας συμφωνίας δεν επηρεάζει τα δικαιώματα ή τις υποχρεώσεις που απορρέουν από το παρόν παράρτημα.Δ. 1. Στις περιπτώσεις που τα μέρη αναλαμβάνουν συνεργατικές δραστηριότητες, η πνευματική ιδιοκτησία που προκύπτει από την κοινή έρευνα, δηλαδή από έρευνα που υποστηρίζεται από αμφότερα τα μέρη, ρυθμίζεται στο πλαίσιο Προγράμματος Τεχνολογικής Διαχείρισης (ΠΤΔ) σύμφωνα με τις ακόλουθες αρχές:α) Τα μέρη κοινοποιούν εκατέρωθεν εντός ευλόγου χρονικού διαστήματος τα τυχόν δικαιώματα πνευματικής ιδιοκτησίας που προκύπτουν βάσει της παρούσας συμφωνίας (ή των σχετικών εκτελεστικών διακανονισμών).β) Εκτός εάν έχει συμφωνηθεί άλλως, τα σχετικά με την πνευματική ιδιοκτησία δικαιώματα και συμφέροντα που προκύπτουν κατά τη διάρκεια της κοινής έρευνας είναι εκμεταλλεύσιμα από εκάτερο των μερών χωρίς εδαφικούς περιορισμούς.γ) Κάθε μέρος επιζητεί την έγκαιρη προστασία της πνευματικής ιδιοκτησίας επί της οποίας αποκτά δικαιώματα και συμφέροντα στο πλαίσιο του ΠΤΔ.δ) Σε κάθε μέρος παρέχεται μη αποκλειστική, αμετάκλητη και απαλλαγμένη από την καταβολή τελών άδεια εκμετάλλευσης κάθε πνευματικής ιδιοκτησίας που προκύπτει στο πλαίσιο της παρούσας συμφωνίας, αποκλειστικά και μόνο για ερευνητικούς σκοπούς.ε) Στους επισκέπτες ερευνητές που έχουν συμμετάσχει στη δημιουργία της πνευματικής ιδιοκτησίας παραχωρούνται δικαιώματα πνευματικής ιδιοκτησίας και μερίδια επί των δικαιωμάτων εκμετάλλευσης που κερδίζουν τα ιδρύματα υποδοχής από την παραχώρηση των αδειών εκμετάλλευσης των αντίστοιχων δικαιωμάτων πνευματικής ιδιοκτησίας, στο πλαίσιο της πολιτικής που ακολουθούν τα ιδρύματα υποδοχής. Κάθε μέρος χορηγεί στους επισκέπτες ερευνητές μεταχείριση όχι λιγότερο ευνοϊκή από εκείνη που χορηγεί στους υπηκόους του όσον αφορά τη χορήγηση των προαναφερθέντων δικαιωμάτων πνευματικής ιδιοκτησίας και μεριδίων επί των δικαιωμάτων εκμετάλλευσης. Επιπλέον, κάθε επισκέπτης ερευνητής που αναγνωρίζεται ως εφευρέτης δικαιούται μεταχείρισης υπηκόου του μέρους υποδοχής στο θέμα των βραβείων, δώρων, ευεργετημάτων ή οποιασδήποτε άλλης ανταμοιβής, σύμφωνα με την πολιτική του ιδρύματος υποδοχής και των αντίστοιχων εφαρμοστέων νόμων των μερών.2. Στην περίπτωση άλλων συνεργατικών δραστηριοτήτων πλην της κοινής έρευνας που εμπίπτει στις διατάξεις της παραγράφου II.Δ.1, στον βαθμό που απαιτείται βάσει των νόμων και των κανονισμών του, κάθε μέρος απαιτεί από όλους τους συμμετέχοντές του να συνάψουν ειδικές συμφωνίες με αντικείμενο τη διεξαγωγή των κοινών ερευνητικών δραστηριοτήτων και τα αντίστοιχα δικαιώματα και υποχρεώσεις κάθε


text: συμμετέχοντος. Όσον αφορά την πνευματική ιδιοκτησία, οι συμφωνίες ρυθμίζουν, κατά κανόνα, μεταξύ άλλων, θέματα που αφορούν την ιδιοκτησία, την προστασία, τα δικαιώματα χρήσης για ερευνητικούς σκοπούς, την εκμετάλλευση και τη διάδοση, συμπεριλαμβανομένων διακανονισμών για την από κοινού δημοσίευση, τα δικαιώματα και τις υποχρεώσεις των επισκεπτών ερευνητών και τις διαδικασίες για την επίλυση των διαφορών. Οι συμφωνίες είναι επίσης δυνατόν να ρυθμίζουν και άλλα θέματα, όπως η πρόσβαση στις πρωτεύουσες και δευτερεύουσες πληροφορίες, η παραχώρηση αδειών εκμετάλλευσης και τα παραδοτέα στοιχεία.Ε. Σεβόμενο τους όρους του ανταγωνισμού στους τομείς που αφορά η παρούσα συμφωνία, κάθε μέρος μεριμνά ώστε να διασφαλίζεται ότι τα δικαιώματα που αποκτώνται σύμφωνα με την παρούσα συμφωνία και οι ρυθμίσεις που συνομολογούνται στο πλαίσιό της, ασκούνται κατά τρόπο ώστε να ενθαρρύνεται, ιδίως: i) η χρήση των πληροφοριών που παράγονται ή οι οποίες καθίστανται διαθέσιμες με άλλους τρόπους, στο πλαίσιο της παρούσας συμφωνίας και η διάδοσή τους, στον βαθμό που αυτό συμβαδίζει τόσο με τους όρους που καθορίζονται στην παρούσα συμφωνία, όσο και με τις διατάξεις του τμήματος IV αυτής και με όλους τους κανόνες οι οποίοι ενδέχεται να ισχύουν στο πλαίσιο των οικείων νόμων των μερών που διέπουν τον χειρισμό ευαίσθητων ή εμπιστευτικών πληροφοριών στον πυρηνικό τομέα και ii) την υιοθέτηση και εφαρμογή διεθνών προτύπων.III. Εργασίες που προστατεύονται με δικαιώματα δημιουργούΣύμφωνα με τους όρους της παρούσας συμφωνίας, τα δικαιώματα δημιουργού που ανήκουν στα μέρη τυγχάνουν μεταχείρισης που συνάδει με τη συμφωνία για τις εμπορικές πτυχές των δικαιωμάτων πνευματικής ιδιοκτησίας, την οποία διαχειρίζεται ο Παγκόσμιος Οργανισμός Εμπορίου.IV. Επιστημονικές συγγραφικές εργασίεςΜε την επιφύλαξη της προβλεπόμενης στο τμήμα V μεταχείρισης των εμπιστευτικών πληροφοριών, εφαρμόζονται οι ακόλουθες διαδικασίες:Α. Κάθε μέρος δικαιούται να αξιώσει την παραχώρηση μη αποκλειστικής, αμετάκλητης και απαλλαγμένης από την καταβολή τελών άδειας εκμετάλλευσης, για όλες τις χώρες, της μετάφρασης, αναπαραγωγής και δημόσιας διανομής των πληροφοριών που περιλαμβάνονται στα επιστημονικά και τεχνικά περιοδικά, τα άρθρα, τις εκθέσεις, τα βιβλία ή τα άλλα μέσα, που προκύπτουν άμεσα από την κοινή έρευνα που πραγματοποιείται σύμφωνα με την παρούσα συμφωνία από τα μέρη ή εξ ονόματός τους.Β. Όλα τα προοριζόμενα για δημόσια διανομή αντίγραφα ενός έργου, του οποίου προστατεύονται τα δικαιώματα δημιουργού και το οποίο έχει παραχθεί σύμφωνα με την παρούσα διάταξη, πρέπει να αναγράφουν τα ονοματεπώνυμα των δημιουργών του έργου, εκτός εάν ένας δημιουργός αντιτίθεται ρητά στην αναφορά του ονόματός του. Τα εν λόγω αντίγραφα φέρουν, επίσης, ευδιάκριτη μνεία της συνεργατικής υποστήριξης εκ μέρους των μερών.V. Εμπιστευτικές πληροφορίεςΑ. Έγγραφες εμπιστευτικές πληροφορίες1. Κάθε μέρος προσδιορίζει, το νωρίτερο δυνατόν, τις πληροφορίες που επιθυμεί να παραμείνουν εμπιστευτικές σε σχέση με την παρούσα συμφωνία, λαμβάνοντας υπόψη, μεταξύ άλλων, τα ακόλουθα κριτήρια:α) οι πληροφορίες είναι μυστικές, υπό την έννοια ότι δεν είναι, στην ολότητα τους ή υπό το ακριβές σχήμα ή σύνθεση των συνιστωσών τους, εν γένει γνωστές ή άμεσα προσπελάσιμες με νόμιμα μέσα·β) οι πληροφορίες έχουν πραγματική ή πιθανή εμπορική αξία λόγω του μυστικού χαρακτήρα τους καιγ) το πρόσωπο που έχει τον νόμιμο έλεγχο των πληροφοριών αυτών έχει εφαρμόσει εύλογα, υπό τις συγκεκριμένες περιστάσεις, μέτρα για τη διαφύλαξη του μυστικού χαρακτήρα τους.Τα μέρη μπορούν σε ορισμένες περιπτώσεις,


text: να συμφωνήσουν ότι, εκτός εάν ορίζεται άλλως, τμήματα ή η ολότητα των πληροφοριών που διατίθενται, ανταλλάσσονται ή προκύπτουν κατά τη διάρκεια της κοινής έρευνας που πραγματοποιείται στο πλαίσιο της παρούσας συμφωνίας δεν μπορεί να κοινολογηθούν.2. Κάθε μέρος φροντίζει, ώστε οι εμπιστευτικές πληροφορίες σύμφωνα με την παρούσα συμφωνία και ο συνακόλουθος προνομιακός τους χαρακτήρας, να μπορούν να αναγνωρίζονται άμεσα από το άλλο μέρος, παραδείγματος χάριν, με κατάλληλη σήμανση ή με περιοριστικό επεξήγημα. Αυτό ισχύει επίσης και για την αναπαραγωγή των εν λόγω πληροφοριών, εν όλω ή εν μέρει.Το μέρος ή συμμετέχων που παραλαμβάνει εμπιστευτικές πληροφορίες σύμφωνα με την παρούσα συμφωνία πρέπει να σέβεται τον προνομιακό τους χαρακτήρα. Οι περιορισμοί αυτοί αίρονται αυτόματα, όταν οι εν λόγω πληροφορίες κοινοποιούνται από τον κάτοχό τους χωρίς περιορισμούς.3. Οι εμπιστευτικές πληροφορίες που διαβιβάζονται στο πλαίσιο της παρούσας συμφωνίας μπορούν να διαδίδονται από το μέρος που τις παραλαμβάνει στα πρόσωπα που απασχολούνται από αυτό, συμπεριλαμβανομένων των εργολάβων του και άλλων συναρμοδίων υπηρεσιών του μέρους που έχουν εξουσιοδοτηθεί για τους ειδικούς σκοπούς της διεξαγόμενης κοινής έρευνας, βάσει της αρχής της ανάγκης για γνώση και υπό τον όρο ότι όλες οι εμπιστευτικές πληροφορίες που διαδίδονται με τον τρόπο αυτό προστατεύονται σύμφωνα με το παρόν παράρτημα και στον βαθμό που προβλέπεται από τους οικείους νόμους και κανονισμούς κάθε μέρους και ότι είναι άμεσα αναγνωρίσιμες ως τέτοιες, σύμφωνα με όσα ορίζονται προηγουμένως.Β. Μη έγγραφες εμπιστευτικές πληροφορίεςΤα μέρη ή τα οριζόμενα από αυτά πρόσωπα χειρίζονται τις μη έγγραφες εμπιστευτικές πληροφορίες ή άλλες εμπιστευτικές ή προνομιακές πληροφορίες που παρέχονται στα σεμινάρια και τις άλλες συναντήσεις που διοργανώνονται σύμφωνα με την παρούσα συμφωνία ή τις πληροφορίες που απορρέουν από την απόσπαση προσωπικού, τη χρήση εγκαταστάσεων ή κοινά έργα, σύμφωνα με τις αρχές που καθορίζονται στην παρούσα συμφωνία για τις έγγραφες πληροφορίες, υπό τον όρο, ωστόσο, ότι ο παραλήπτης τέτοιων εμπιστευτικών ή άλλων εμπιστευτικών ή προνομιακών πληροφοριών έχει ενημερωθεί εγγράφως σχετικά με τον εμπιστευτικό χαρακτήρα των πληροφοριών που έχουν κοινοποιηθεί, το αργότερο κατά τη χρονική στιγμή της κοινοποίησης.Γ. ΈλεγχοςΚάθε μέρος καταβάλλει προσπάθεια, ώστε να εξασφαλίζεται ο έλεγχος των εμπιστευτικών πληροφοριών που έχει λάβει στο πλαίσιο της παρούσας συμφωνίας, σύμφωνα με όσα ορίζονται σε αυτήν. Εάν ένα από τα μέρη διαπιστώσει ότι του είναι αδύνατον ή ότι μπορεί εύλογα να αναμένεται ότι θα του είναι αδύνατον να συμμορφωθεί με τις διατάξεις των προηγουμένων παραγράφων Α και Β για τη μη διάδοση των πληροφοριών, ενημερώνει αμέσως σχετικά το άλλο μέρος. Τα μέρη προβαίνουν στη συνέχεια σε διαβουλεύσεις για να καθορίσουν τη δράση που απαιτείται να αναληφθεί.VI. Επίλυση διαφορών και νέες και απρόβλεπτες μορφές πνευματικής ιδιοκτησίαςΑ. Οι διαφορές μεταξύ των μερών σχετικά με ζητήματα πνευματικής ιδιοκτησίας επιλύονται σύμφωνα με το άρθρο Χ παράγραφος 3 της παρούσας συμφωνίας.Ωστόσο, με αμοιβαία συμφωνία των μερών, μια διαφορά μπορεί να υποβληθεί σε διεθνές διαιτητικό δικαστήριο για την έκδοση δεσμευτικής διαιτητικής απόφασης σύμφωνα με τους εφαρμοστέους κανόνες διεθνούς δικαίου. Εκτός εάν έχει άλλως συμφωνηθεί, ισχύουν οι κανόνες διαιτησίας του Uncitral.Β. Στην περίπτωση που ένα από τα μέρη εκτιμά ότι συνεργατική δραστηριότητα που αναλαμβάνεται σύμφωνα με την παρούσα συμφωνία μπορεί να οδηγήσει στην


text:
 1.12.2011
 EL
 Επίσημη Εφημερίδα της Ευρωπαϊκής Ένωσης
 L 318/36
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 98/2011
 της 30ής Σεπτεμβρίου 2011
 για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XI της συμφωνίας τροποποιήθηκε με την απόφαση αριθ. 79/2011 της Μεικτής Επιτροπής του ΕΟΧ, της 1ης Ιουλίου 2011 (1).
 (2)
 Η απόφαση 2009/343/ΕΚ της Επιτροπής, της 21ης Απριλίου 2009, για τροποποίηση της απόφασης 2007/131/ΕΚ όσον αφορά την έγκριση εναρμονισμένης χρήσης του ραδιοφάσματος για εξοπλισμό τεχνολογίας υπερευρείας ζώνης στην Κοινότητα (2) πρέπει να ενσωματωθεί στη συμφωνία.
 (3)
 Η απόφαση 2009/381/ΕΚ της Επιτροπής, της 13ης Μαΐου 2009, για τροποποίηση της απόφασης 2006/771/ΕΚ όσον αφορά την εναρμόνιση της χρήσης ραδιοφάσματος από συσκευές μικρής εμβέλειας (3) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XI της συμφωνίας τροποποιείται ως εξής:
 1)
 Στο σημείο 5γκγ (απόφαση 2007/131/ΕΚ της Επιτροπής) προστίθενται τα ακόλουθα:
 «, όπως τροποποιήθηκε με:
 —
 32009 D 0343: απόφαση 2009/343/ΕΚ της Επιτροπής, της 21ης Απριλίου 2009 (ΕΕ L 105 της 25.4.2009, σ. 9).»
 2)
 Στο σημείο 5γκστ (απόφαση 2006/771/ΕΚ της Επιτροπής), προστίθεται το ακόλουθο κείμενο:
 «—
 32009 D 0381: απόφαση 2009/381/ΕΚ της Επιτροπής, της 13ης Μαΐου 2009 (ΕΕ L 119 της 14.5.2009, σ. 32).»
 Άρθρο 2
 Τα κείμενα των αποφάσεων 2009/343/ΕΚ και 2009/381/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Οκτωβρίου 2011, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (4).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Σεπτεμβρίου 2011.
 Για τη Μεικτή Επιτροπή του ΕΟΧ
 Ο Πρόεδρος
 Kurt JÄGER
 (1) ΕΕ L 262 της 6.10.2011, σ. 50.
 (2) ΕΕ L 105 της 25.4.2009, σ. 9.
 (3) ΕΕ L 119 της 14.5.2009, σ. 32.
 (4) Δεν έχουν αναφερθεί συνταγματικές απαιτήσεις.


text:
 |
 22011A0406(01)
 Συμφωνία μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με την επιστημονική και τεχνολογική συνεργασία
 Επίσημη Εφημερίδα αριθ. L 090 της 06/04/2011 σ. 002 - 007
 Συμφωνίαμεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με την επιστημονική και τεχνολογική συνεργασίαΗ ΕΥΡΩΠΑΪΚΗ ΚΟΙΝΟΤΗΤΑ (εφεξής "η Κοινότητα")καιΗ ΚΥΒΕΡΝΗΣΗ ΤΗΣ ΙΑΠΩΝΙΑΣ,ΕΠΙΘΥΜΩΝΤΑΣ να προάγουν περαιτέρω τις στενές και φιλικές σχέσεις που υφίστανται μεταξύ της Ιαπωνίας και της Κοινότητας, και αναγνωρίζοντας την ταχεία εξέλιξη των επιστημονικών γνώσεων και τη θετική συμβολή τους στην προώθηση της διμερούς και της διεθνούς συνεργασίας·ΕΠΙΘΥΜΩΝΤΑΣ να διευρύνουν το πεδίο επιστημονικής και τεχνολογικής συνεργασίας σε ορισμένους τομείς κοινού ενδιαφέροντος, μέσω της ανάπτυξης γόνιμης εταιρικής σχέσης για ειρηνικούς σκοπούς και προς αμοιβαίο όφελος·ΠΙΣΤΕΥΟΝΤΑΣ ότι η συνεργασία αυτή και η εφαρμογή των αποτελεσμάτων της θα συμβάλλουν στην οικονομική και κοινωνική ανάπτυξη της Ιαπωνίας και της Κοινότητας·ΕΠΙΘΥΜΩΝΤΑΣ να καθιερώσουν ένα επίσημο πλαίσιο για τη διεξαγωγή των γενικών δραστηριοτήτων συνεργασίας, το οποίο θα ενισχύσει την επιστημονική και τεχνολογική συνεργασία μεταξύ των μερών·ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 11. Τα μέρη ενθαρρύνουν, αναπτύσσουν και διευκολύνουν τις δραστηριότητες συνεργασίας που αναλαμβάνονται βάσει της παρούσας συμφωνίας στους τομείς της επιστήμης και της τεχνολογίας για ειρηνικούς σκοπούς.2. Οι δραστηριότητες συνεργασίας που αναλαμβάνονται βάσει της παρούσας συμφωνίας διεξάγονται σύμφωνα με τις ακόλουθες αρχές:α) αμοιβαιότητα και ισοτιμία στις συνεισφορές και τα οφέλη·β) αμοιβαία πρόσβαση στα προγράμματα, έργα και εγκαταστάσεις έρευνας και ανάπτυξης για τους επισκέπτες ερευνητές·γ) έγκαιρη ανταλλαγή πληροφοριών που ενδέχεται να επηρεάσουν τις δραστηριότητες συνεργασίας στο πλαίσιο της παρούσας συμφωνίας·δ) προώθηση μιας γνωσιοκεντρικής κοινωνίας προς όφελος της οικονομικής και κοινωνικής ανάπτυξης της Ιαπωνίας και της Κοινότητας.Άρθρο 21. Οι δραστηριότητες συνεργασίας στο πλαίσιο της παρούσας συμφωνίας συνίστανται σε δραστηριότητες άμεσης και έμμεσης συνεργασίας.2. Για τους σκοπούς της παρούσας συμφωνίας, νοούνται ως:α) "τα μέρη": η κυβέρνηση της Ιαπωνίας και η Κοινότητα·β) "δραστηριότητες άμεσης συνεργασίας": οι δραστηριότητες συνεργασίας μεταξύ των μερών ή των οικείων υπηρεσιών·γ) "δραστηριότητες έμμεσης συνεργασίας": οι δραστηριότητες συνεργασίας μεταξύ προσώπων της Ιαπωνίας και της Κοινότητας, οι οποίες υλοποιούνται στο πλαίσιο προγραμμάτων και έργων έρευνας και ανάπτυξης·δ) "προγράμματα και έργα έρευνας και ανάπτυξης": το πρόγραμμα-πλαίσιο έρευνας και τεχνολογικής ανάπτυξης που διαχειρίζεται η Κοινότητα ή τα προγράμματα και έργα έρευνας και ανάπτυξης που υπάγονται στο σύστημα ανταγωνιστικής χρηματοδότησης και τα οποία διαχειρίζονται η κυβέρνηση της Ιαπωνίας, οι υπηρεσίες της ή επίσημα ιδρύματα·i) όσον αφορά την Ιαπωνία, οι υπήκοοι της Ιαπωνίας ή τα νομικά πρόσωπα που έχουν συσταθεί σύμφωνα με το εθνικό δίκαιο της Ιαπωνίας καιii) όσον αφορά την Κοινότητα, οι υπήκοοι των κρατών μελών της Κοινότητας ή τα νομικά πρόσωπα που έχουν συσταθεί σύμφωνα με το εθνικό δίκαιο των κρατών μελών της Κοινότητας ή σύμφωνα με το κοινοτικό δίκαιο·i) όσον αφορά την Ιαπωνία, οι κυβερνητικές υπηρεσίες της Ιαπωνίας καιii) όσον αφορά την Κοινότητα, η Ευρωπαϊκή Επιτροπή·ε) "πρόσωπα": στ) "υπηρεσίες": ζ) "επίσημα ιδρύματα": τα επίσημα ιδρύματα, οι προϋπολογισμοί και τα επιχειρησιακά σχέδια των οποίων εγκρίνονται από τους αρμόδιους υπουργούς της κυβέρνησης της Ιαπωνίας και τα προγράμματα και έργα έρευνας και ανάπτυξης που υπάγονται στο σύστημα ανταγωνιστικής χρηματοδότησης περιλαμβάνονται, με τη συναίνεσή τους, στα προγράμματα και έργα δραστηριοτήτων έμμεσης συνεργασίας·η)


text: ο όρος "διανοητική ιδιοκτησία" έχει την έννοια που ορίζεται στο άρθρο 2 της σύμβασης για την ίδρυση του Παγκόσμιου Οργανισμού Διανοητικής Ιδιοκτησίας, η οποία υπεγράφη στη Στοκχόλμη στις 14 Ιουλίου 1967.Άρθρο 31. Οι δραστηριότητες άμεσης συνεργασίας μπορούν να λαμβάνουν τις εξής μορφές:α) συνεδριάσεις διαφόρων ειδών, όπως συνεδριάσεις εμπειρογνωμόνων, με σκοπό την εξέταση και ανταλλαγή πληροφοριών επί επιστημονικών και τεχνολογικών πτυχών θεμάτων γενικού ή ειδικού χαρακτήρα, καθώς και τον προσδιορισμό των προγραμμάτων και έργων έρευνας και ανάπτυξης που είναι δυνατό να αναληφθούν επωφελώς στο πλαίσιο συνεργασίας·β) ανταλλαγή πληροφοριών σχετικά με τις δραστηριότητες, τις πολιτικές, τις πρακτικές, καθώς και τις νομοθετικές και κανονιστικές διατάξεις που αφορούν την έρευνα και την ανάπτυξη·γ) επισκέψεις και ανταλλαγές επιστημόνων, τεχνικού προσωπικού ή άλλων εμπειρογνωμόνων σε θέματα γενικού ή ειδικού χαρακτήρα·δ) διεξαγωγή οποιασδήποτε άλλης μορφής δραστηριοτήτων συνεργασίας η οποία μπορεί να προσδιορισθεί, να προταθεί και να αποφασιστεί από τη μεικτή επιτροπή επιστημονικής και τεχνολογικής συνεργασίας που αναφέρεται στο άρθρο 6 της παρούσας συμφωνίας.2. Για τον σκοπό της ανάπτυξης των δραστηριοτήτων έμμεσης συνεργασίας, οποιοδήποτε πρόσωπο ενός μέρους μπορεί να συμμετάσχει σε προγράμματα και έργα έρευνας και ανάπτυξης που εκτελούνται από το έτερο μέρος, τις υπηρεσίες ή τα επίσημα ιδρύματα αυτού, σύμφωνα με τις νομοθετικές και κανονιστικές διατάξεις του ετέρου μέρους και με την επιφύλαξη των διατάξεων των παραρτημάτων Ι και ΙΙ της παρούσας συμφωνίας.Άρθρο 4Οι λεπτομέρειες και διαδικασίες για κάθε δραστηριότητα συνεργασίας στο πλαίσιο της παρούσας συμφωνίας μπορούν να αποφασίζονται μεταξύ των μερών, των υπηρεσιών ή των επίσημων ιδρυμάτων τους που συμμετέχουν στη συγκεκριμένη δραστηριότητα συνεργασίας.Άρθρο 5Κάθε μέρος ή οι υπηρεσίες του μπορούν να επιτρέπουν, κατά περίπτωση, με τη συναίνεση του άλλου μέρους ή των υπηρεσιών του, τη συμμετοχή ερευνητών και οργανισμών από οποιοδήποτε τμήμα της ερευνητικής κοινότητας, συμπεριλαμβανομένου του ιδιωτικού τομέα, στις δραστηριότητες άμεσης συνεργασίας βάσει της παρούσας συμφωνίας.Άρθρο 61. Για τον σκοπό της αποτελεσματικής εφαρμογής της παρούσας συμφωνίας, τα μέρη συγκροτούν μεικτή επιτροπή επιστημονικής και τεχνολογικής συνεργασίας (εφεξής καλούμενη "μεικτή επιτροπή"). Η μεικτή επιτροπή συμπροεδρεύεται από υπαλλήλους του Υπουργείου Εξωτερικών της Ιαπωνίας και της Ευρωπαϊκής Επιτροπής.2. Τα καθήκοντα της μεικτής επιτροπής είναι τα εξής:α) ανταλλαγή πληροφοριών και απόψεων επί ζητημάτων επιστημονικής και τεχνολογικής πολιτικής·β) προσδιορισμός των δραστηριοτήτων συνεργασίας στο πλαίσιο της παρούσας συμφωνίας, υποβολή των σχετικών προτάσεων και λήψη αποφάσεων·γ) επισκόπηση και εξέταση των αποτελεσμάτων των δραστηριοτήτων συνεργασίας βάσει της παρούσας συμφωνίας·δ) παροχή συμβουλών και ενθάρρυνσης στα μέρη σε σχέση με την εφαρμογή της παρούσας συμφωνίας·ε) τακτική επανεξέταση της αμοιβαίας πρόσβασης στα προγράμματα και έργα έρευνας και ανάπτυξης και των ρυθμίσεων για τους επισκέπτες ερευνητές και εξέταση συγκεκριμένων μέτρων για τη βελτίωση της εν λόγω πρόσβασης και για τη διασφάλιση της ουσιαστικής εφαρμογής της αρχής της αμοιβαιότητας που αναφέρεται στο άρθρο 1 της παρούσας συμφωνίας.3. Οι αποφάσεις της μεικτής επιτροπής λαμβάνονται με κοινή συναίνεση.4. Η μεικτή επιτροπή συνεδριάζει σε ημερομηνίες που συμφωνούνται από κοινού, κατά προτίμηση τουλάχιστον ανά διετία.5. Η κυβέρνηση της Ιαπωνίας και η Κοινότητα φιλοξενούν εκ περιτροπής τη συνεδρίαση της μεικτής επιτροπής, εκτός εάν συμφωνηθεί άλλως.6. Για τη συνεδρίαση της μεικτής επιτροπής, τα οδοιπορικά και τα έξοδα διαμονής των συμμετεχόντων βαρύνουν το μέρος που


text: εκπροσωπούν. Οι λοιπές δαπάνες που συνδέονται με τη συνεδρίαση της μεικτής επιτροπής βαρύνουν το μέρος υποδοχής.7. Η μεικτή επιτροπή καταρτίζει τον εσωτερικό κανονισμό της.8. Η μεικτή επιτροπή μπορεί να λαμβάνει αποφάσεις διά της διπλωματικής οδού, κατά τα διαστήματα που δεν συνεδριάζει.Άρθρο 7Η εφαρμογή της παρούσας συμφωνίας εξαρτάται από τη διαθεσιμότητα των σχετικών πιστώσεων και υπόκειται στις εφαρμοστέες νομοθετικές και κανονιστικές διατάξεις εκάστου μέρους.Άρθρο 81. Οιοδήποτε από τα μέρη μπορεί να θέτει στη διάθεση του κοινού, με τους συνήθεις μηχανισμούς και σύμφωνα με τις συνήθεις διαδικασίες των υπηρεσιών που συμμετέχουν, τις μη υποκείμενες σε δικαιώματα ιδιοκτησίας επιστημονικές και τεχνολογικές πληροφορίες που προκύπτουν από δραστηριότητες άμεσης συνεργασίας.2. Τα δικαιώματα διανοητικής ιδιοκτησίας και οι ακοινολόγητες πληροφορίες που προκύπτουν από τις δραστηριότητες συνεργασίας βάσει της παρούσας συμφωνίας, εισάγονται κατά τη διάρκειά τους ή αποκτώνται μέσω αυτών, αντιμετωπίζονται σύμφωνα με τις διατάξεις του παραρτήματος II της παρούσας συμφωνίας.Άρθρο 9Κάθε μέρος καταβάλλει κάθε δυνατή προσπάθεια, στο πλαίσιο των οικείων νομοθετικών και κανονιστικών διατάξεων, να παραχωρεί στα πρόσωπα που διεξάγουν τις δραστηριότητες συνεργασίας βάσει της παρούσας συμφωνίας, κάθε δυνατό μέσο ώστε να διευκολύνεται η ελεύθερη διακίνηση και διαμονή των ερευνητών που συμμετέχουν σε αυτές τις δραστηριότητες συνεργασίας, καθώς και η είσοδος στο έδαφός του και η έξοδος από αυτό, υλικών, δεδομένων ή εξοπλισμού προοριζόμενων να χρησιμοποιηθούν στις εν λόγω δραστηριότητες συνεργασίας.Άρθρο 10Οι διατάξεις της παρούσας συμφωνίας δεν θίγουν τα δικαιώματα και τις υποχρεώσεις που απορρέουν από υφιστάμενες και μελλοντικές συμφωνίες συνεργασίας μεταξύ των μερών ή μεταξύ της κυβέρνησης της Ιαπωνίας και της κυβέρνησης οιουδήποτε κράτους μέλους της Κοινότητας.Άρθρο 11Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας διευθετούνται μέσω αμοιβαίων διαβουλεύσεων μεταξύ των μερών.Άρθρο 12Τα παραρτήματα I και ΙΙ της παρούσας συμφωνίας αποτελούν αναπόσπαστο μέρος της παρούσας συμφωνίας.Άρθρο 131. Η παρούσα συμφωνία αρχίζει να ισχύει από την ημερομηνία ανταλλαγής διπλωματικών διακοινώσεων μεταξύ των μερών, με τις οποίες αλληλοενημερώνονται ότι έχουν περατωθεί οι αναγκαίες για την έναρξη ισχύος της παρούσας συμφωνίας εσωτερικές διαδικασίες τους.2. Η παρούσα συμφωνία παραμένει σε ισχύ για περίοδο πέντε ετών και εξακολουθεί να ισχύει και μετά την παρέλευση της περιόδου αυτής, εκτός εάν καταγγελθεί από οποιοδήποτε μέρος κατά τη λήξη της αρχικής πενταετούς περιόδου ή οποιαδήποτε στιγμή μετέπειτα, με κοινοποίηση στο άλλο μέρος έγγραφης προειδοποίησης προ έξι μηνών τουλάχιστον για την πρόθεσή του να καταγγείλει την παρούσα συμφωνία.3. Η καταγγελία της παρούσας συμφωνίας δεν θίγει τη διεξαγωγή των δραστηριοτήτων συνεργασίας που έχουν αναληφθεί βάσει της παρούσας συμφωνίας και δεν έχουν ολοκληρωθεί κατά τον χρόνο της καταγγελίας της ούτε τα τυχόν συγκεκριμένα δικαιώματα και υποχρεώσεις που έχουν προκύψει δυνάμει του παραρτήματος II της παρούσας συμφωνίας.4. Κάθε μέρος μπορεί να αξιολογεί, ανά πενταετία, τον αντίκτυπο της παρούσας συμφωνίας και τις δραστηριότητες που διεξάγονται βάσει αυτής και ενημερώνει το άλλο μέρος σχετικά με τα αποτελέσματα της αξιολόγησης. Κάθε μέρος καταβάλλει κάθε δυνατή προσπάθεια ώστε να διευκολύνει την αξιολόγηση που διενεργεί το άλλο μέρος.5. Η παρούσα συμφωνία μπορεί να τροποποιηθεί κατόπιν κοινής συμφωνίας των μερών μέσω της ανταλλαγής διπλωματικών διακοινώσεων. Οι τροποποιήσεις τίθενται σε ισχύ υπό τους όρους που αναφέρονται


text: στην παράγραφο 1, εκτός εάν συμφωνηθεί άλλως.Η παρούσα συμφωνία και τα παραρτήματα I και II της παρούσας συμφωνίας συντάσσονται σε δύο πρωτότυπα σε κάθε μία από τις ακόλουθες γλώσσες : αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβένικη, σουηδική, τσεχική, φινλανδική και ιαπωνική γλώσσα. Καθένα από τα εν λόγω κείμενα είναι εξίσου αυθεντικό. Σε περίπτωση διχογνωμίας ως προς την ερμηνεία, το αγγλικό και το ιαπωνικό κείμενο υπερισχύουν των λοιπών γλωσσικών κειμένων.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο από την Ευρωπαϊκή Κοινότητα και την κυβέρνηση της Ιαπωνίας, αντιστοίχως, υπέγραψαν την παρούσα συμφωνία.Έγινε στις Βρυξέλλες, στις τριάντα Νοεμβρίου 2009.Για την Ευρωπαϊκή Κοινότητα+++++ TIFF +++++Για την Κυβέρνηση της Ιαπωνίας+++++ TIFF +++++--------------------------------------------------ΠΑΡΑΡΤΗΜΑ IΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΠΡΟΣΩΠΩΝ ΣΕ ΠΡΟΓΡΑΜΜΑΤΑ ΚΑΙ ΕΡΓΑ ΕΡΕΥΝΑΣ ΚΑΙ ΑΝΑΠΤΥΞΗΣI. Εάν, στο πλαίσιο της παρούσας συμφωνίας, ένα μέρος, οι υπηρεσίες ή τα επίσημα ιδρύματά του συνάψουν σύμβαση με πρόσωπο από το άλλο μέρος για την υλοποίηση προγραμμάτων και έργων έρευνας και ανάπτυξης, το άλλο μέρος, εφόσον του ζητηθεί, καταβάλλει προσπάθειες ώστε να παράσχει κάθε εύλογη και εφικτή βοήθεια που τυχόν είναι αναγκαία ή χρήσιμη στο πρώτο μέρος, τις υπηρεσίες ή τα επίσημα ιδρύματά του για τη διευκόλυνση της ομαλής εκτέλεσης της εν λόγω σύμβασης.II. Πρόσωπα της Ιαπωνίας μπορούν να συμμετέχουν στο πρόγραμμα-πλαίσιο έρευνας και τεχνολογικής ανάπτυξης που διαχειρίζεται η Κοινότητα. Η εν λόγω συμμετοχή προσώπων της Ιαπωνίας γίνεται σύμφωνα με τους κανόνες συμμετοχής, διάδοσης των αποτελεσμάτων και υλοποίησης του προγράμματος-πλαισίου.III. Πρόσωπα της Κοινότητας μπορούν να συμμετέχουν σε προγράμματα και έργα έρευνας και ανάπτυξης που υπάγονται στο σύστημα ανταγωνιστικής χρηματοδότησης και τα οποία διαχειρίζονται η κυβέρνηση της Ιαπωνίας, οι υπηρεσίες ή τα επίσημα ιδρύματά της, σε επιστημονικά και τεχνολογικά πεδία παρόμοια με εκείνα του προγράμματος-πλαισίου έρευνας και τεχνολογικής ανάπτυξης. Η εν λόγω συμμετοχή προσώπων της Κοινότητας γίνεται σύμφωνα με τις νομοθετικές και κανονιστικές διατάξεις της Ιαπωνίας και τους αντίστοιχους κανόνες συμμετοχής, διάδοσης των αποτελεσμάτων και υλοποίησης του συγκεκριμένου προγράμματος ή έργου.--------------------------------------------------ΠΑΡΑΡΤΗΜΑ IIΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΚΑΙ ΑΚΟΙΝΟΛΟΓΗΤΕΣ ΠΛΗΡΟΦΟΡΙΕΣI. Δικαιώματα διανοητικής ιδιοκτησίας των μερών στο πλαίσιο δραστηριοτήτων άμεσης συνεργασίας1. Στα δικαιώματα διανοητικής ιδιοκτησίας, εξαιρουμένων των δικαιωμάτων δημιουργού και των συγγενικών δικαιωμάτων που αναφέρονται στην παράγραφο 3, τα οποία προκύπτουν από δραστηριότητες άμεσης συνεργασίας, εφαρμόζονται οι ακόλουθοι κανόνες:α) τα δικαιώματα διανοητικής ιδιοκτησίας ανήκουν στο μέρος ή τις υπηρεσίες του που παράγουν τη διανοητική ιδιοκτησία. Σε περίπτωση που η διανοητική ιδιοκτησία έχει παραχθεί από κοινού, τα μέρη ή οι υπηρεσίες τους διαβουλεύονται με στόχο να συμφωνήσουν σχετικά με το υποκείμενο ή την κατανομή των δικαιωμάτων διανοητικής ιδιοκτησίας, λαμβάνοντας υπόψη την αντίστοιχη συμβολή των μερών ή των υπηρεσιών τους στις εργασίες·β) το μέρος ή οι υπηρεσίες του, στα οποία ανήκουν τα δικαιώματα διανοητικής ιδιοκτησίας, παραχωρούν άδεια χρήσης των δικαιωμάτων αυτών στο άλλο μέρος ή τις υπηρεσίες του για τη διεξαγωγή κάθε δραστηριότητας άμεσης συνεργασίας, εάν αυτό είναι αναγκαίο για να μπορέσουν το άλλο μέρος ή οι υπηρεσίες του να εκτελέσουν τις εργασίες τους για το συγκεκριμένο έργο βάσει της παρούσας συμφωνίας. Σε περίπτωση διπλωμάτων ευρεσιτεχνίας και υποδειγμάτων χρησιμότητας, η άδεια αυτή χορηγείται


text: ατελώς. Η χορήγηση άδειας χρήσης δικαιωμάτων διανοητικής ιδιοκτησίας βάσει του παρόντος στοιχείου διέπεται από τις εφαρμοστέες νομοθετικές και κανονιστικές διατάξεις καθενός από τα μέρη και από τους όρους που συμφωνούνται μεταξύ των μερών ή των υπηρεσιών τους πριν από την έναρξη του έργου.2. Το μέρος ή οι υπηρεσίες του, στα οποία ανήκουν τα δικαιώματα διανοητικής ιδιοκτησίας που εισάγονται κατά τη διάρκεια των δραστηριοτήτων άμεσης συνεργασίας, παραχωρούν άδεια χρήσης των δικαιωμάτων αυτών στο άλλο μέρος ή τις υπηρεσίες του για τη διεξαγωγή κάθε δραστηριότητας άμεσης συνεργασίας, εάν αυτό είναι αναγκαίο για να μπορέσουν το άλλο μέρος ή οι υπηρεσίες του να εκτελέσουν τις εργασίες τους για το συγκεκριμένο έργο βάσει της παρούσας συμφωνίας. Η χορήγηση άδειας χρήσης δικαιωμάτων διανοητικής ιδιοκτησίας βάσει της παρούσας παραγράφου διέπεται από τις εφαρμοστέες νομοθετικές και κανονιστικές διατάξεις καθενός από τα μέρη και από τους όρους που συμφωνούνται μεταξύ των μερών ή των υπηρεσιών τους πριν από την έναρξη του έργου.3. Οι ακόλουθοι κανόνες εφαρμόζονται στα δικαιώματα δημιουργού και τα συγγενικά δικαιώματα των μερών ή των υπηρεσιών τους:α) όταν ένα μέρος ή οι υπηρεσίες του δημοσιεύουν —σε επιστημονικά περιοδικά, άρθρα, εκθέσεις, βιβλία, βιντεοεγγραφές και συσκευές ψηφιακής αποθήκευσης— επιστημονικά και τεχνικά δεδομένα, πληροφορίες ή αποτελέσματα, τα οποία είναι προϊόντα δραστηριοτήτων άμεσης συνεργασίας, το μέρος αυτό καταβάλλει κάθε δυνατή προσπάθεια, ώστε να παραχωρούνται ατελώς στο άλλο μέρος μη αποκλειστικές και αμετάκλητες άδειες μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών σε όλες τις χώρες όπου παρέχεται προστασία των δικαιωμάτων δημιουργού·β) σε όλα τα προοριζόμενα για δημόσια διανομή αντίτυπα έργου του οποίου προστατεύονται τα δικαιώματα δημιουργού σύμφωνα με τις διατάξεις του στοιχείου α), πρέπει να αναγράφονται τα ονοματεπώνυμα των δημιουργών του έργου, εκτός εκείνων που αρνούνται ρητώς να κατονομασθούν. Τα αντίτυπα φέρουν επίσης ευδιάκριτη μνεία της συμβολής των μερών στο πλαίσιο της συνεργασίας τους.II. Ακοινολόγητες πληροφορίες στο πλαίσιο δραστηριοτήτων άμεσης συνεργασίαςΟι ακόλουθοι κανόνες εφαρμόζονται στις ακοινολόγητες πληροφορίες των μερών ή των υπηρεσιών τους:1. Όταν γνωστοποιεί στο άλλο μέρος ή τις υπηρεσίες του πληροφορίες αναγκαίες για τη διεξαγωγή δραστηριοτήτων άμεσης συνεργασίας, έκαστο μέρος επισημαίνει τις πληροφορίες που επιθυμεί να παραμείνουν ακοινολόγητες.2. Το μέρος ή οι υπηρεσίες του που λαμβάνουν ακοινολόγητες πληροφορίες μπορούν, υπό ιδία ευθύνη, να γνωστοποιήσουν αυτές τις ακοινολόγητες πληροφορίες στις υπηρεσίες του ή σε πρόσωπα που εργάζονται σε αυτές ή απασχολούνται από αυτές, εάν αυτό είναι αναγκαίο για να μπορέσουν οι εν λόγω υπηρεσίες ή τα πρόσωπα να εκτελέσουν τις εργασίες τους για το συγκεκριμένο έργο βάσει της παρούσας συμφωνίας.3. Με την προηγούμενη έγγραφη συναίνεση του μέρους ή των υπηρεσιών του που παρέχουν τις ακοινολόγητες πληροφορίες, το άλλο μέρος ή οι υπηρεσίες του μπορούν να διαδίδουν αυτές τις ακοινολόγητες πληροφορίες ευρύτερα από όσο κατά τα άλλα προβλέπεται στην ανωτέρω παράγραφο 2. Τα μέρη ή οι υπηρεσίες τους συνεργάζονται για τον καθορισμό των διαδικασιών υποβολής αίτησης και λήψης της προηγούμενης έγγραφης συναίνεσης για την εν λόγω ευρύτερη διάδοση και έκαστο μέρος παρέχει τη συναίνεση αυτή στον βαθμό που το επιτρέπουν οι οικείες νομοθετικές και κανονιστικές διατάξεις.4. Οι πληροφορίες που αποκτώνται μέσω σεμιναρίων, άλλων συνεδριάσεων, απόσπασης προσωπικού και


text: χρήσης εγκαταστάσεων δυνάμει της παρούσας συμφωνίας, παραμένουν εμπιστευτικές, εφόσον ο αποδέκτης αυτών των ακοινολόγητων ή άλλων εμπιστευτικών ή προνομιακών πληροφοριών έχει λάβει γνώση του εμπιστευτικού χαρακτήρα των γνωστοποιούμενων πληροφοριών κατά τον χρόνο γνωστοποίησής τους, σύμφωνα με την ανωτέρω παράγραφο 1, και ο χειρισμός τους γίνεται όπως αναφέρεται στις ανωτέρω παραγράφους 2 και 3.5. Εάν ένα εκ των μερών διαπιστώσει ότι αδυνατεί ή ότι λογικώς θα είναι αδύνατο να τηρήσει τους περιορισμούς και τους όρους διάδοσης που καθορίζονται στις ανωτέρω παραγράφους 2, 3 και 4, ενημερώνει αμέσως το άλλο μέρος. Τα μέρη διαβουλεύονται στη συνέχεια προκειμένου να καθορίσουν την ενδεδειγμένη πορεία δράσης.III. Δικαιώματα διανοητικής ιδιοκτησίας προσώπων στο πλαίσιο δραστηριοτήτων έμμεσης συνεργασίαςΚάθε μέρος εξασφαλίζει ότι τα δικαιώματα διανοητικής ιδιοκτησίας των προσώπων του άλλου μέρους που συμμετέχουν στα προγράμματα και έργα έρευνας και ανάπτυξης που διεξάγει το πρώτο μέρος, οι υπηρεσίες του ή τα επίσημα ιδρύματά του, καθώς και τα συναφή δικαιώματα και υποχρεώσεις που απορρέουν από αυτή τη συμμετοχή, συμφωνούν με τις σχετικές διεθνείς συμβάσεις που δεσμεύουν την κυβέρνηση της Ιαπωνίας και την Κοινότητα ή το σύνολο των κρατών μελών της, συμπεριλαμβανομένων της συμφωνίας για τα δικαιώματα διανοητικής ιδιοκτησίας στον τομέα του εμπορίου του παραρτήματος 1Γ της συμφωνίας του Μαρακές για την ίδρυση του Παγκοσμίου Οργανισμού Εμπορίου, καθώς και της πράξης των Παρισίων, της 24ης Ιουλίου 1971, της σύμβασης της Βέρνης για την προστασία των λογοτεχνικών και καλλιτεχνικών έργων και της πράξης της Στοκχόλμης, της 14ης Ιουλίου 1967, της σύμβασης των Παρισίων για την προστασία της βιομηχανικής ιδιοκτησίας.--------------------------------------------------


text:
 Avis juridique important
 |
 21995D1116(01)
 Απόφαση της Μεικτής Επιτροπής του ΕΟΧ αριθ. 26/95 της 19ης Μαΐου 1995 για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας ΕΟΧ
 Επίσημη Εφημερίδα αριθ. L 273 της 16/11/1995 σ. 0047 - 0047
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 26/95 της 19ης Μαΐου 1995 για την τροποποίηση του παραρτήματος XI (Υπηρεσίες τηλεπικοινωνιών) της συμφωνίας ΕΟΧΗ ΜΕΙΚΤΗ ΕΠΙΤΡΟΠΗ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «η συμφωνία», και ιδίως το άρθρο 98, Εκτιμώντας: ότι το παράρτημα XI της συμφωνίας τροποποιήθηκε με την απόφαση της Μεικτής Επιτροπής ΕΟΧ αριθ. 28/94 της 2ας Δεκεμβρίου 1994 (1) 7 ότι πρέπει να ενσωματωθεί στη συμφωνία το ψήφισμα του Συμβουλίου 94/C 379/03 της 22ας Δεκεμβρίου 1994 σχετικά με τις αρχές και το χρονοδιάγραμμα της ελευθέρωσης της τηλεπικοινωνιακής υποδομής (2) 7 ότι πρέπει να ενσωματωθεί στη συμφωνία το ψήφισμα του Συμβουλίου 94/C 379/04 της 22ας Δεκεμβρίου 1994 σχετικά με την περαιτέρω ανάπτυξη της κοινοτικής πολιτικής δορυφορικών επικοινωνιών, ιδίως όσον αφορά την παροχή δυναμικού διαστημικού τμήματος και την πρόσβαση σ' αυτό (3), ΑΠΟΦΑΣΙΖΕΙ: Άρθρο 1 Μετά το σημείο 26 (ψήφισμα του Συμβουλίου 94/C 48/01) στο παράρτημα XI της συμφωνίας παρεμβάλλονται τα εξής σημεία: «26α. 394 Y 1222(03): Ψήφισμα του Συμβουλίου 94/C 379/03 της 22ας Δεκεμβρίου 1994 σχετικά με τις αρχές και το χρονοδιάγραμμα της ελευθέρωσης της τηλεπικοινωνιακής υποδομής (ΕΕ αριθ. C 379 της 31. 12. 1994, σ. 4). 26β. 394 Y 0122(04): Ψήφισμα του Συμβουλίου 94/C 379/04 της 22ας Δεκεμβρίου 1994 σχετικά με την περαιτέρω ανάπτυξη της κοινοτικής πολιτικής δορυφορικών επικοινωνιών, ιδίως όσον αφορά την παροχή δυναμικού διαστημικού τμήματος και την πρόσβαση σ' αυτό (ΕΕ αριθ. C 379 της 31. 12. 1994, σ. 5).». Άρθρο 2 Τα κείμενα των ψηφισμάτων του Συμβουλίου της 94/C 379/03 και 94/C 379/04 στην ισλανδική και νορβηγική γλώσσα, τα οποία προσαρτώνται στις αντίστοιχες γλωσσικές εκδόσεις της παρούσας απόφασης είναι αυθεντικά. Άρθρο 3 Η παρούσα απόφαση αρχίζει να ισχύει την 1η Ιουνίου 1995, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 19 Μαΐου 1995. Για τη Μεικτή Επιτροπή ΕΟΧ Ο Πρόεδρος P. BENAVIDES


text:
 13.12.2012
 EL
 Επίσημη Εφημερίδα της Ευρωπαϊκής Ένωσης
 L 341/25
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 173/2012
 της 28ης Σεπτεμβρίου 2012
 για την τροποποίηση του παραρτήματος XI (Ηλεκτρονικές επικοινωνίες, οπτικοακουστικές υπηρεσίες και κοινωνία της πληροφορίας) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο («συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κανονισμός (ΕΕ) αριθ. 531/2012 του Ευρωπαϊκού Κοινοβουλίου και του Συμβουλίου, της 13ης Ιουνίου 2012, για την περιαγωγή σε δημόσια δίκτυα κινητών επικοινωνιών εντός της Ένωσης (1) θα πρέπει να ενσωματωθεί στη συμφωνία για τον ΕΟΧ.
 (2)
 Ο κανονισμός (ΕΕ) αριθ. 531/2012 της Επιτροπής καταργεί τον κανονισμό (ΕΚ) αριθ. 717/2007 του Ευρωπαϊκού Κοινοβουλίου και του Συμβουλίου (2), ο οποίος είναι ενσωματωμένος στη συμφωνία για τον ΕΟΧ και πρέπει, συνεπώς, να διαγραφεί από αυτή.
 (3)
 Το παράρτημα XI της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κείμενο του σημείου 5γκα [κανονισμός (ΕΚ) αριθ. 717/2007 του Ευρωπαϊκού Κοινοβουλίου και του Συμβουλίου] του παραρτήματος XI της συμφωνίας για τον ΕΟΧ, αντικαθίσταται από το ακόλουθο κείμενο:
 «32012 R 0531: Κανονισμός (ΕΕ) αριθ. 531/2012 του Ευρωπαϊκού Κοινοβουλίου και του Συμβουλίου, της 13ης Ιουνίου 2012, για την περιαγωγή σε δημόσια δίκτυα κινητών επικοινωνιών εντός της Ένωσης (ΕΕ L 172 της 30.6.2012, σ. 10).
 Για τους σκοπούς της παρούσας συμφωνίας, οι διατάξεις του κανονισμού προσαρμόζονται ως εξής:
 α)
 Το ακόλουθο κείμενο προστίθεται στο άρθρο 1 παράγραφος 6:
 “Απουσία δημοσιευμένης από την Ευρωπαϊκή Κεντρική Τράπεζα συναλλαγματικής ισοτιμίας ευρώ/κορόνας Ισλανδίας κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 173/2012, της 28ης Σεπτεμβρίου 2012, για την ενσωμάτωση του παρόντος κανονισμού στη συμφωνία για τον ΕΟΧ, εφαρμόζεται η συναλλαγματική ισοτιμία που δημοσιεύεται την ημερομηνία αυτή από την Κεντρική Τράπεζα της Ισλανδίας.
 Για τους σκοπούς των μεταγενέστερων ορίων και των μέγιστων τελών που προβλέπονται στο άρθρο 7 παράγραφος 2, το άρθρο 9 παράγραφος 1 και το άρθρο 12 παράγραφος 1, οι ισοτιμίες αναφοράς που εφαρμόζονται για τον προσδιορισμό των αναθεωρημένων τιμών είναι, στην περίπτωση της κορόνας Ισλανδίας και απουσία αντίστοιχης δημοσίευσης από την Ευρωπαϊκή Κεντρική Τράπεζα, εκείνες που δημοσιεύονται από την Κεντρική Τράπεζα Ισλανδίας δύο μήνες πριν από την ημερομηνία κατά την οποία τίθενται σε εφαρμογή οι αναθεωρημένες τιμές”.
 β)
 Το ακόλουθο κείμενο προστίθεται στο άρθρο 1 παράγραφος 7:
 “Απουσία δημοσιευμένης από την Ευρωπαϊκή Κεντρική Τράπεζα συναλλαγματικής ισοτιμίας ευρώ/κορόνας Ισλανδίας κατά την ημερομηνία έναρξης ισχύος της απόφασης της Μεικτής Επιτροπής του ΕΟΧ αριθ. 173/2012, της 28ης Σεπτεμβρίου 2012, για την ενσωμάτωση του παρόντος κανονισμού στη συμφωνία για τον ΕΟΧ, εφαρμόζεται η συναλλαγματική ισοτιμία που δημοσιεύθηκε την ημερομηνία αυτή από την Κεντρική Τράπεζα της Ισλανδίας.
 Για τους σκοπούς των μεταγενέστερων ορίων και των μέγιστων τελών που προβλέπονται στο άρθρο 8 παράγραφος 2, το άρθρο 10 παράγραφος 2 και το άρθρο 13 παράγραφος 2, οι ισοτιμίες αναφοράς που εφαρμόζονται για τον προσδιορισμό των αναθεωρημένων τιμών είναι, στην περίπτωση


text:
της κορόνας Ισλανδίας και ελλείψει αντίστοιχης δημοσίευσης από την Ευρωπαϊκή Κεντρική Τράπεζα, ο μέσος όρος των ισοτιμιών που δημοσιεύονται από την Κεντρική Τράπεζα Ισλανδίας δύο, τρεις και τέσσερις μήνες πριν από την ημερομηνία κατά την οποία τίθενται σε εφαρμογή οι αναθεωρημένες τιμές.” ».
 Άρθρο 2
 Τα κείμενα του κανονισμού (ΕΕ) αριθ. 531/2012 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Νοεμβρίου 2012 ή την επομένη της τελευταίας κοινοποίησης προς τη Μεικτή Επιτροπή του ΕΟΧ δυνάμει το άρθρο 103 παράγραφος 1 της συμφωνίας για τον ΕΟΧ (3), αν αυτή είναι μεταγενέστερη.
 Άρθρο 4
 Η παρούσα απόφαση δημοσιεύεται στο τμήμα ΕΟΧ και το συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 28 Σεπτεμβρίου 2012.
 Για τη Μεικτή Επιτροπή του ΕΟΧ
 Ο Πρόεδρος
 Atle LEIKVOLL
 (1) ΕΕ L 172 της 30.6.2012, σ. 10.
 (2) ΕΕ L 171 της 29.6.2007, σ. 32.
 (3) Έχουν αναφερθεί συνταγματικές απαιτήσεις.


text:
 Σημαντική ανακοίνωση νομικού περιεχομένου
 |
 22009A0221(01)
 Συμφωνία μεταξύ της Ευρωπαϊκής Κοινότητας και της Δημοκρατίας της Αρμενίας σχετικά με ορισμένες πτυχές των αεροπορικών υπηρεσιών
 Επίσημη Εφημερίδα αριθ. L 050 της 21/02/2009 σ. 0022 - 0029
 Συμφωνίαμεταξύ της Ευρωπαϊκής Κοινότητας και της Δημοκρατίας της Αρμενίας σχετικά με ορισμένες πτυχές των αεροπορικών υπηρεσιώνΗ ΕΥΡΩΠΑΪΚΗ ΚΟΙΝΟΤΗΤΑ,αφενός, καιΗ ΔΗΜΟΚΡΑΤΙΑ ΤΗΣ ΑΡΜΕΝΙΑΣ,αφετέρου,(στο εξής "τα μέρη")ΕΠΙΣΗΜΑΙΝΟΝΤΑΣ ότι, μεταξύ αρκετών κρατών μελών της Ευρωπαϊκής Κοινότητας και της Δημοκρατίας της Αρμενίας, έχουν συναφθεί διμερείς συμφωνίες αεροπορικών υπηρεσιών, οι οποίες περιέχουν διατάξεις ασυμβίβαστες με το κοινοτικό δίκαιο,ΕΠΙΣΗΜΑΙΝΟΝΤΑΣ ότι η Ευρωπαϊκή Κοινότητα έχει αποκλειστική αρμοδιότητα σε διάφορες πτυχές οι οποίες τυχόν συμπεριλαμβάνονται στις διμερείς συμφωνίες αεροπορικών υπηρεσιών μεταξύ κρατών μελών της Ευρωπαϊκής Κοινότητας και τρίτων χωρών,ΕΠΙΣΗΜΑΙΝΟΝΤΑΣ ότι, βάσει του ευρωπαϊκού κοινοτικού δικαίου, οι κοινοτικοί αερομεταφορείς που είναι εγκατεστημένοι σε κράτος μέλος έχουν ισότιμο δικαίωμα πρόσβασης στα αεροπορικά δρομολόγια μεταξύ κρατών μελών της Ευρωπαϊκής Κοινότητας και τρίτων χωρών,ΕΧΟΝΤΑΣ ΥΠΟΨΗ τις συμφωνίες μεταξύ της Ευρωπαϊκής Κοινότητας και ορισμένων τρίτων χωρών, οι οποίες προβλέπουν τη δυνατότητα των υπηκόων των εν λόγω τρίτων χωρών να αποκτούν την κυριότητα αερομεταφορέων που έχουν λάβει άδεια εκμετάλλευσης σύμφωνα με το ευρωπαϊκό κοινοτικό δίκαιο,ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών υπηρεσιών μεταξύ κρατών μελών της Ευρωπαϊκής Κοινότητας και της Δημοκρατίας της Αρμενίας, οι οποίες είναι ασυμβίβαστες με το ευρωπαϊκό κοινοτικό δίκαιο, πρέπει να ευθυγραμμισθούν με αυτό, ώστε να δημιουργηθεί στερεή νομική βάση για τις αεροπορικές υπηρεσίες μεταξύ της Ευρωπαϊκής Κοινότητας και της Δημοκρατίας της Αρμενίας και να διαφυλαχθεί η συνέχεια των εν λόγω αεροπορικών υπηρεσιών,ΕΠΙΣΗΜΑΙΝΟΝΤΑΣ ότι, σύμφωνα με το ευρωπαϊκό κοινοτικό δίκαιο, οι αερομεταφορείς δεν μπορούν, καταρχήν, να συνάπτουν συμφωνίες οι οποίες δύνανται να επηρεάσουν τις εμπορικές συναλλαγές μεταξύ κρατών μελών της Ευρωπαϊκής Κοινότητας και έχουν ως αντικείμενο ή ως αποτέλεσμα την παρεμπόδιση, τον περιορισμό ή τη νόθευση του ανταγωνισμού,ΑΝΑΓΝΩΡΙΖΟΝΤΑΣ ότι ορισμένες διατάξεις των διμερών συμφωνιών αεροπορικών υπηρεσιών που έχουν συναφθεί μεταξύ κρατών μελών της Ευρωπαϊκής Κοινότητας και της Δημοκρατίας της Αρμενίας, οι οποίες: i) απαιτούν ή ευνοούν τη θέσπιση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συντονισμένων πρακτικών που παρεμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων σε συγκεκριμένα δρομολόγια, ή ii) ενισχύουν τις επιπτώσεις τέτοιων συμφωνιών, αποφάσεων ή συντονισμένων πρακτικών, ή iii) αναθέτουν σε αερομεταφορείς ή άλλους ιδιωτικούς οικονομικούς παράγοντες την αρμοδιότητα λήψης μέτρων που παρεμποδίζουν, νοθεύουν ή περιορίζουν τον ανταγωνισμό μεταξύ αερομεταφορέων στα εκάστοτε δρομολόγια, δύνανται να καταστήσουν αναποτελεσματικούς τους κανόνες ανταγωνισμού που εφαρμόζονται στις επιχειρήσεις,ΕΠΙΣΗΜΑΙΝΟΝΤΑΣ ότι σκοπός της παρούσας συμφωνίας δεν είναι να αυξηθεί ο συνολικός όγκος της αεροπορικής κυκλοφορίας μεταξύ της Ευρωπαϊκής Κοινότητας και της Δημοκρατίας της Αρμενίας, ούτε να μεταβληθεί το ισοζύγιο μεταξύ κοινοτικών αερομεταφορέων και αερομεταφορέων της Δημοκρατίας της Αρμενίας, ούτε να τροποποιηθούν οι διατάξεις των υφιστάμενων διμερών συμφωνιών αεροπορικών υπηρεσιών σχετικά με τα δικαιώματα κυκλοφορίας,ΣΥΜΦΩΝΗΣΑΝ ΣΤΙΣ ΑΚΟΛΟΥΘΕΣ ΔΙΑΤΑΞΕΙΣ:Άρθρο 1Γενικές διατάξεις1. Για τους σκοπούς της παρούσας συμφωνίας, ως "κράτη μέλη" νοούνται τα κράτη μέλη της Ευρωπαϊκής Κοινότητας.2. Σε κάθε συμφωνία που παρατίθεται στο παράρτημα Ι, οι αναφορές σε υπηκόους του κράτους μέλους μέρους της συμφωνίας αυτής νοούνται ως αναφορές σε υπηκόους των κρατών μελών της Ευρωπαϊκής Κοινότητας.3. Σε κάθε


text: συμφωνία που παρατίθεται στο παράρτημα Ι, οι αναφορές σε αερομεταφορείς ή αεροπορικές εταιρείες του κράτους μέλους μέρους της συμφωνίας αυτής, νοούνται ως αναφορές σε αερομεταφορείς ή αεροπορικές εταιρείες που έχει καθορίσει το συγκεκριμένο κράτος μέλος.Άρθρο 2Καθορισμός αερομεταφορέα από κράτος μέλος1. Οι διατάξεις των παραγράφων 2 και 3 του παρόντος άρθρου αντικαθιστούν τις σχετικές διατάξεις των άρθρων που παρατίθενται αντιστοίχως στο παράρτημα ΙΙ στοιχεία α) και β), όσον αφορά τον καθορισμό αερομεταφορέα από το αντίστοιχο κράτος μέλος, τις άδειες εκμετάλλευσης και τις άδειες τεχνικής φύσεως που χορηγεί η Δημοκρατία της Αρμενίας, και όσον αφορά την απόρριψη, την ανάκληση, την αναστολή ή τον περιορισμό των αδειών εκμετάλλευσης ή των αδειών τεχνικής φύσεως του αερομεταφορέα, αντιστοίχως.2. Η Δημοκρατία της Αρμενίας, όταν της γνωστοποιείται από κράτος μέλος καθορισμός αερομεταφορέα, χορηγεί τις κατάλληλες άδειες εκμετάλλευσης και άδειες τεχνικής φύσεως, με την ελάχιστη διαδικαστική καθυστέρηση, υπό τον όρο ότι:i) ο αερομεταφορέας είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, και έχει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο·ii) το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα ασκεί και διατηρεί τον ουσιαστικό ρυθμιστικό έλεγχο του αερομεταφορέα και ότι στην πράξη καθορισμού προσδιορίζεται με σαφήνεια η αρμόδια αεροπορική αρχή· καιiii) ο αερομεταφορέας τελεί υπό την κυριότητα, είτε άμεσα είτε μέσω πλειοψηφικής συμμετοχής, και υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών.3. Η Δημοκρατία της Αρμενίας δύναται να απορρίψει, να ανακαλέσει, να αναστείλει ή να περιορίσει τις άδειες εκμετάλλευσης ή τις άδειες τεχνικής φύσεως ενός αερομεταφορέα καθορισμένου από κράτος μέλος, εφόσον:i) ο αερομεταφορέας δεν είναι εγκατεστημένος στην επικράτεια του κράτους μέλους που τον έχει καθορίσει, με βάση τη συνθήκη για την ίδρυση της Ευρωπαϊκής Κοινότητας, ή δεν διαθέτει έγκυρη άδεια εκμετάλλευσης σύμφωνα με το ευρωπαϊκό κοινοτικό δίκαιο·ii) το κράτος μέλος που είναι υπεύθυνο για την έκδοση του αντίστοιχου πιστοποιητικού αερομεταφορέα δεν ασκεί ή δεν διατηρεί τον ουσιαστικό ρυθμιστικό έλεγχο του αερομεταφορέα ή στην πράξη καθορισμού δεν προσδιορίζεται με σαφήνεια η αρμόδια αεροναυτική αρχή· ήiii) ο αερομεταφορέας δεν τελεί υπό την κυριότητα, είτε άμεσα είτε μέσω πλειοψηφικής συμμετοχής, ή υπό τον πραγματικό έλεγχο κρατών μελών ή/και υπηκόων κρατών μελών, ή/και άλλων κρατών αναφερόμενων στο παράρτημα ΙΙΙ ή/και υπηκόων των συγκεκριμένων άλλων κρατών.Η Δημοκρατία της Αρμενίας, κατά την άσκηση των δικαιωμάτων που της παρέχει η παρούσα παράγραφος, δεν εισάγει διακρίσεις μεταξύ κοινοτικών αερομεταφορέων για λόγους εθνικότητας.Άρθρο 3Ασφάλεια πτήσεων1. Οι διατάξεις της παραγράφου 2 του παρόντος άρθρου συμπληρώνουν τις αντίστοιχες διατάξεις των άρθρων που παρατίθενται στο παράρτημα ΙΙ στοιχείο γ).2. Οσάκις κράτος μέλος έχει καθορίσει αερομεταφορέα το ρυθμιστικό έλεγχο του οποίου ασκεί και διατηρεί άλλο κράτος μέλος, τα δικαιώματα της Δημοκρατίας της Αρμενίας τα οποία απορρέουν από τις διατάξεις περί ασφάλειας πτήσεων της συμφωνίας μεταξύ του κράτους μέλους που έχει καθορίσει τον αερομεταφορέα και της Δημοκρατίας της Αρμενίας, ισχύουν εξίσου σε ό,τι αφορά την έκδοση, την άσκηση ή τη διατήρηση των προτύπων ασφαλείας πτήσεων από το άλλο


text: αυτό κράτος μέλος και σε ό,τι αφορά την άδεια εκμετάλλευσης του συγκεκριμένου αερομεταφορέα.Άρθρο 4Φορολόγηση αεροπορικών καυσίμων1. Οι διατάξεις της παραγράφου 2 του παρόντος άρθρου συμπληρώνουν τις αντίστοιχες διατάξεις των άρθρων που παρατίθενται στο παράρτημα ΙΙ στοιχείο δ).2. Παρά τυχόν αντίθετη διάταξη, καμία διάταξη σε οιαδήποτε από τις συμφωνίες που περιλαμβάνονται στο παράρτημα ΙΙ στοιχείο δ) δεν εμποδίζει κράτος μέλος να επιβάλλει, άνευ διακρίσεων, φόρους, εισφορές, δασμούς, τέλη ή επιβαρύνσεις στα καύσιμα που διατίθενται στην επικράτειά του για αεροσκάφος καθορισμένου αερομεταφορέα της Δημοκρατίας της Αρμενίας, ο οποίος εκτελεί δρομολόγια μεταξύ σημείου της επικράτειας του συγκεκριμένου κράτους μέλους και άλλου σημείου της επικράτειας του ίδιου κράτους μέλους ή σημείου της επικράτειας άλλου κράτους μέλους.Άρθρο 5Ναύλοι μεταφοράς εντός της Ευρωπαϊκής Κοινότητας1. Οι διατάξεις της παραγράφου 2 του παρόντος άρθρου συμπληρώνουν τις αντίστοιχες διατάξεις των άρθρων που παρατίθενται στο παράρτημα ΙΙ στοιχείο ε).2. Οι ναύλοι που επιβάλλονται από αερομεταφορέα(-είς) καθορισμένο(-ους) από τη Δημοκρατία της Αρμενίας βάσει μιας από τις συμφωνίες που περιλαμβάνονται στο παράρτημα Ι που περιέχει διάταξη περιλαμβανόμενη στο παράρτημα ΙΙ στοιχείο ε), για αεροπορικές μεταφορές εξ ολοκλήρου εντός της Ευρωπαϊκής Κοινότητας, υπόκεινται στο ευρωπαϊκό κοινοτικό δίκαιο.Άρθρο 6Συμβιβάσιμο με τους κανόνες ανταγωνισμού1. Παρά τυχόν αντίθετη διάταξη, καμία διάταξη σε οιαδήποτε από τις συμφωνίες που περιλαμβάνονται στο παράρτημα Ι:i) δεν απαιτεί ούτε ευνοεί τη θέσπιση συμφωνιών μεταξύ επιχειρήσεων, αποφάσεων από ενώσεις επιχειρήσεων ή συντονισμένων πρακτικών που παρεμποδίζουν ή νοθεύουν τον ανταγωνισμό·ii) δεν ενισχύει τις επιπτώσεις τέτοιων συμφωνιών, αποφάσεων ή συντονισμένων πρακτικών· ήiii) δεν αναθέτει σε ιδιωτικούς οικονομικούς φορείς την ευθύνη λήψης μέτρων, τα οποία παρεμποδίζουν, νοθεύουν ή περιορίζουν τον ανταγωνισμό.2. Δεν εφαρμόζονται οι διατάξεις που περιλαμβάνονται στις συμφωνίες του παραρτήματος Ι, οι οποίες δεν συμβιβάζονται με την παράγραφο 1 του παρόντος άρθρου.Άρθρο 7Παραρτήματα της συμφωνίαςΤα παραρτήματα της παρούσας συμφωνίας αποτελούν αναπόσπαστο μέρος αυτής.Άρθρο 8Αναθεώρηση ή τροποποίησηΤα μέρη μπορούν, ανά πάσα στιγμή, να αναθεωρήσουν ή να τροποποιήσουν την παρούσα συμφωνία με κοινή συναίνεση. Οι εν λόγω τροποποιήσεις πραγματοποιούνται υπό μορφή χωριστών πρωτοκόλλων, τα οποία, μόλις αρχίσουν να ισχύουν σύμφωνα με τις διατάξεις που ορίζονται στο άρθρο 9 της παρούσας συμφωνίας, αποτελούν αναπόσπαστο τμήμα της παρούσας συμφωνίας.Άρθρο 9Έναρξη ισχύος1. Τα μέρη κοινοποιούν εκατέρωθεν γραπτώς ότι έχουν ολοκληρώσει τις αντίστοιχες εσωτερικές διαδικασίες τους που είναι αναγκαίες για την έναρξη ισχύος της συμφωνίας. Η παρούσα συμφωνία αρχίζει να ισχύει από την ημερομηνία παραλαβής της τελευταίας κοινοποίησης.2. Οι συμφωνίες και άλλες διευθετήσεις μεταξύ κρατών μελών και της Δημοκρατίας της Αρμενίας, οι οποίες, κατά την ημερομηνία υπογραφής της παρούσας συμφωνίας, δεν έχουν ακόμη αρχίσει να ισχύουν και δεν εφαρμόζονται, περιλαμβάνονται στο παράρτημα Ι. Η παρούσα συμφωνία εφαρμόζεται σε όλες τις εν λόγω συμφωνίες και διευθετήσεις από την έναρξη ισχύος τους.Άρθρο 10Λύση1. Η λύση μιας από τις συμφωνίες που παρατίθενται στο παράρτημα Ι συνεπάγεται ταυτόχρονη λήξη της ισχύος όλων των διατάξεων της παρούσας συμφωνίας που αφορούν τη συγκεκριμένη συμφωνία που παρατίθεται στο παράρτημα Ι.2. Η λύση όλων των συμφωνιών που παρατίθενται στο παράρτημα Ι συνεπάγεται ταυτόχρονη λήξη της ισχύος της παρούσας συμφωνίας.ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογεγραμμένοι, δεόντως εξουσιοδοτημένοι προς τούτο, υπέγραψαν την παρούσα συμφωνία.Έγινε στις Βρυξέλλες, στις εννέα Δεκεμβρίου δύο


text: χιλιάδες οκτώ, εις διπλούν στην αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λεττονική, λιθουανική, μαλτέζικη, ουγγρική, ολλανδική, πολωνική, πορτογαλική, ρουμανική, σλοβακική, σλοβενική, σουηδική, τσεχική, φινλανδική και αρμενική γλώσσα.За Европейската ОбщностPor la Comunidad EuropeaZa Evropské společenstvíFor Det Europæiske FællesskabFür die Europäische GemeinschaftEuroopa Ühenduse nimelΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaEiropas Kopienas vārdāEuropos bendrijos varduAz Európai Közösség részérőlGħall-Komunità EwropeaVoor de Europese GemeenschapW imieniu Wspólnoty EuropejskiejPela Comunidade EuropeiaPentru Comunitatea EuropeanăZa Európske spoločenstvoZa Evropsko skupnostEuroopan yhteisön puolestaFör Europeiska gemenskapen+++++ TIFF ++++++++++ TIFF ++++++++++ TIFF +++++За Република АрменияPor la República de ArmeniaZa Arménskou republikuFor Republikken ArmenienFür die Republik ArmenienArmeenia Vabariigi nimelΓια τη Δημοκρατία της ΑρμενίαςFor the Republic of ArmeniaPour la République d'ArméniePer la Repubblica d'ArmeniaArmēnijas Republikas vārdāArmenijos Respublikos varduAz Örmény Köztársaság részérőlGħar-Repubblika ta' l-ArmenjaVoor de Republiek ArmeniëW imieniu Republiki ArmeniiPela República da ArméniaPentru Republica ArmeniaZa Arménsku republikuZa Republiko ArmenijoArmenian tasavallan puolestaFör Republiken Armenien+++++ TIFF ++++++++++ TIFF +++++--------------------------------------------------ΠΑΡΑΡΤΗΜΑ ΙΚατάλογος των συμφωνιών που αναφέρονται στο άρθρο 1 της παρούσας συμφωνίαςΣυμφωνίες αεροπορικών υπηρεσιών μεταξύ της Δημοκρατίας της Αρμενίας και κρατών μελών της Ευρωπαϊκής Κοινότητας:- Συμφωνία αεροπορικών μεταφορών μεταξύ της κυβέρνησης της Αυστρίας και της κυβέρνησης της Δημοκρατίας της Αρμενίας, η οποία μονογραφήθηκε στη Βιέννη στις 25 Αυγούστου 1993, αναφερόμενη στο παράρτημα ΙΙ ως "συμφωνία Αρμενίας-Αυστρίας"·- Συμφωνία αεροπορικών μεταφορών μεταξύ της κυβέρνησης του Βελγίου και της κυβέρνησης της Δημοκρατίας της Αρμενίας, η οποία υπογράφηκε στις Βρυξέλλες στις 7 Ιουνίου 2001, αναφερόμενη στο παράρτημα ΙΙ ως "συμφωνία Αρμενίας-Βελγίου"·- Συμφωνία αεροπορικών μεταφορών μεταξύ της κυβέρνησης της Δημοκρατίας της Βουλγαρίας και της κυβέρνησης της Δημοκρατίας της Αρμενίας, η οποία υπογράφηκε στη Σόφια στις 10 Απριλίου 1995, αναφερόμενη στο παράρτημα ΙΙ ως "συμφωνία Αρμενίας-Βουλγαρίας"·- Συμφωνία μεταξύ της κυβέρνησης της Κυπριακής Δημοκρατίας και της κυβέρνησης της Δημοκρατίας της Αρμενίας, η οποία υπογράφηκε στο Έρεβαν στις 11 Σεπτεμβρίου 1998, αναφερόμενη στο παράρτημα ΙΙ ως "συμφωνία Αρμενίας-Κύπρου"·- Συμφωνία αεροπορικών μεταφορών μεταξύ της κυβέρνησης της Τσεχικής Δημοκρατίας και της κυβέρνησης της Δημοκρατίας της Αρμενίας, η οποία υπογράφηκε στην Πράγα στις 8 Φεβρουαρίου 2002, αναφερόμενη στο παράρτημα ΙΙ ως "συμφωνία Αρμενίας-Τσεχικής Δημοκρατίας"·- Συμφωνία αεροπορικών μεταφορών μεταξύ της κυβέρνησης του Βασιλείου της Δανίας και της κυβέρνησης της Δημοκρατίας της Αρμενίας, η οποία υπογράφηκε στη Στοκχόλμη στις 25 Οκτωβρίου 2000, αναφερόμενη στο παράρτημα ΙΙ ως "συμφωνία Αρμενίας-Δανίας"·- Συμφωνία αεροπορικών μεταφορών μεταξύ της κυβέρνησης της Δημοκρατίας της Εσθονίας και της κυβέρνησης της Δημοκρατίας της Αρμενίας, η οποία υπογράφηκε στο Ταλλίν στις 17 Μαρτίου 2000, αναφερόμενη στο παράρτημα ΙΙ ως "συμφωνία Αρμενίας-Εσθονίας"·- Συμφωνία αεροπορικών μεταφορών μεταξύ της κυβέρνησης της Γαλλικής Δημοκρατίας και της κυβέρνησης της Δημοκρατίας της Αρμενίας, η οποία μονογραφήθηκε στο Παρίσι στις 12 Φεβρουαρίου 2002, αναφερόμενη στο παράρτημα ΙΙ ως "συμφωνία Αρμενίας-Γαλλίας"·- Συμφωνία αεροπορικών μεταφορών μεταξύ της κυβέρνησης της Ομοσπονδιακής Δημοκρατίας της Γερμανίας και της κυβέρνησης της Δημοκρατίας της Αρμενίας, η οποία υπογράφηκε στη Βόννη στις 4 Μαΐου 1998, αναφερόμενη στο παράρτημα ΙΙ ως "συμφωνία Αρμενίας-Γερμανίας"·- Συμφωνία αεροπορικών μεταφορών μεταξύ της κυβέρνησης της Ελληνικής Δημοκρατίας και της κυβέρνησης της Δημοκρατίας της Αρμενίας, η οποία υπογράφηκε στην Αθήνα στις 16 Δεκεμβρίου 1994, αναφερόμενη στο παράρτημα ΙΙ ως "συμφωνία Αρμενίας-Ελλάδας"·- Συμφωνία αεροπορικών μεταφορών μεταξύ


text: της κυβέρνησης της Ιταλικής Δημοκρατίας και της κυβέρνησης της Δημοκρατίας της Αρμενίας, η οποία υπογράφηκε στο Έρεβαν στις 18 Ιουλίου 2002, αναφερόμενη στο παράρτημα ΙΙ ως "συμφωνία Αρμενίας-Ιταλίας"·- Συμφωνία αεροπορικών μεταφορών μεταξύ της κυβέρνησης του Μεγάλου Δουκάτου του Λουξεμβούργου και της κυβέρνησης της Δημοκρατίας της Αρμενίας, η οποία μονογραφήθηκε στο Λουξεμβούργο στις 21 Νοεμβρίου 2000, αναφερόμενη στο παράρτημα ΙΙ ως "συμφωνία Αρμενίας-Λουξεμβούργου"·- Συμφωνία αεροπορικών μεταφορών μεταξύ της κυβέρνησης του Βασιλείου των Κάτω Χωρών και της κυβέρνησης της Δημοκρατίας της Αρμενίας, η οποία υπογράφηκε στο Έρεβαν στις 26 Νοεμβρίου 1999, αναφερόμενη στο παράρτημα ΙΙ ως "συμφωνία Αρμενίας-Κάτω Χωρών"·- Συμφωνία πολιτικών αερομεταφορών μεταξύ της κυβέρνησης της Δημοκρατίας της Πολωνίας και της κυβέρνησης της Δημοκρατίας της Αρμενίας, η οποία υπογράφηκε στη Βαρσοβία στις 27 Ιανουαρίου 1998, αναφερόμενη στο παράρτημα ΙΙ ως "συμφωνία Αρμενίας-Πολωνίας"·- Συμφωνία αεροπορικών μεταφορών μεταξύ της κυβέρνησης της Ρουμανίας και της κυβέρνησης της Δημοκρατίας της Αρμενίας, η οποία υπογράφηκε στο Έρεβαν στις 25 Μαρτίου 1996, αναφερόμενη στο παράρτημα ΙΙ ως "συμφωνία Αρμενίας-Ρουμανίας"·- Συμφωνία αεροπορικών μεταφορών μεταξύ της κυβέρνησης του Βασιλείου της Σουηδίας και της κυβέρνησης της Δημοκρατίας της Αρμενίας, η οποία υπογράφηκε στη Στοκχόλμη στις 25 Οκτωβρίου 2000, αναφερόμενη στο παράρτημα ΙΙ ως "συμφωνία Αρμενίας-Σουηδίας"·- Συμφωνία αεροπορικών μεταφορών μεταξύ της κυβέρνησης του Ηνωμένου Βασιλείου της Μεγάλης Βρετανίας και της Βόρειας Ιρλανδίας και της κυβέρνησης της Δημοκρατίας της Αρμενίας, η οποία υπογράφηκε στο Λονδίνο στις 9 Φεβρουαρίου 1994, αναφερόμενη στο παράρτημα ΙΙ ως "συμφωνία Αρμενίας-Ηνωμένου Βασιλείου".Τροποποιήθηκε τελευταία από το μνημόνιο συμφωνίας που υπεγράφη στο Έρεβαν στις 19 Ιουνίου 1998.--------------------------------------------------ΠΑΡΑΡΤΗΜΑ ΙΙΚατάλογος άρθρων των συμφωνιών που απαριθμούνται στο παράρτημα Ι και αναφέρονται στα άρθρα 2 έως 5 της παρούσας συμφωνίαςα) Καθορισμός αερομεταφορέα από κράτος μέλος- Άρθρο 3 της συμφωνίας Αρμενίας-Αυστρίας,- Άρθρο 4 της συμφωνίας Αρμενίας-Βελγίου,- Άρθρο 3 της συμφωνίας Αρμενίας-Βουλγαρίας,- Άρθρο 4 της συμφωνίας Αρμενίας-Κύπρου,- Άρθρο 3 της συμφωνίας Αρμενίας-Τσεχικής Δημοκρατίας,- Άρθρο 3 της συμφωνίας Αρμενίας-Δανίας,- Άρθρο 3 της συμφωνίας Αρμενίας-Εσθονίας,- Άρθρο 3 της συμφωνίας Αρμενίας-Γαλλίας,- Άρθρο 3 της συμφωνίας Αρμενίας-Γερμανίας,- Άρθρο 3 της συμφωνίας Αρμενίας-Ελλάδας,- Άρθρο 4 της συμφωνίας Αρμενίας-Ιταλίας,- Άρθρο 3 της συμφωνίας Αρμενίας-Λουξεμβούργου,- Άρθρο 4 της συμφωνίας Αρμενίας-Κάτω Χωρών,- Άρθρο 3 της συμφωνίας Αρμενίας-Πολωνίας,- Άρθρο 3 της συμφωνίας Αρμενίας-Ρουμανίας,- Άρθρο 3 της συμφωνίας Αρμενίας-Σουηδίας,- Άρθρο 4 της συμφωνίας Αρμενίας-Ηνωμένου Βασιλείου.β) Απόρριψη, ανάκληση, αναστολή ή περιορισμός των αδειών εκμετάλλευσης ή των αδειών τεχνικής φύσεως- Άρθρο 4 της συμφωνίας Αρμενίας-Αυστρίας,- Άρθρο 5 της συμφωνίας Αρμενίας-Βελγίου,- Άρθρο 4 της συμφωνίας Αρμενίας-Βουλγαρίας,- Άρθρο 5 της συμφωνίας Αρμενίας-Κύπρου,- Άρθρο 4 της συμφωνίας Αρμενίας-Τσεχικής Δημοκρατίας,- Άρθρο 4 της συμφωνίας Αρμενίας-Δανίας,- Άρθρο 4 της συμφωνίας Αρμενίας-Εσθονίας,- Άρθρο 4 της συμφωνίας Αρμενίας-Γαλλίας,- Άρθρο 4 της συμφωνίας Αρμενίας-Γερμανίας,- Άρθρο 4 της συμφωνίας Αρμενίας-Ελλάδας,- Άρθρο 5 της συμφωνίας Αρμενίας-Ιταλίας,- Άρθρο 4 της συμφωνίας Αρμενίας-Λουξεμβούργου,- Άρθρο 5 της συμφωνίας Αρμενίας-Κάτω Χωρών,- Άρθρο 4 της συμφωνίας Αρμενίας-Πολωνίας,- Άρθρο 4 της συμφωνίας Αρμενίας-Ρουμανίας,- Άρθρο 4 της συμφωνίας Αρμενίας-Σουηδίας,- Άρθρο 5 της συμφωνίας Αρμενίας-Ηνωμένου Βασιλείου.γ) Ασφάλεια πτήσεων- Άρθρο 8 της συμφωνίας Αρμενίας-Τσεχικής Δημοκρατίας,- Άρθρο 14 της συμφωνίας Αρμενίας-Δανίας,- Άρθρο 12 της συμφωνίας Αρμενίας-Εσθονίας,- Άρθρο 8 της συμφωνίας Αρμενίας-Γαλλίας,- Άρθρο 12 της συμφωνίας Αρμενίας-Γερμανίας,- Άρθρο 10 της συμφωνίας Αρμενίας-Ιταλίας,- Άρθρο 6 της συμφωνίας Αρμενίας-Λουξεμβούργου,- Άρθρο 14


text: της συμφωνίας Αρμενίας-Σουηδίας,- Άρθρο 9α της συμφωνίας Αρμενίας-Ηνωμένου Βασιλείου.δ) Φορολόγηση αεροπορικών καυσίμων- Άρθρο 7 της συμφωνίας Αρμενίας-Αυστρίας,- Άρθρο 10 της συμφωνίας Αρμενίας-Βελγίου,- Άρθρο 7 της συμφωνίας Αρμενίας-Βουλγαρίας,- Άρθρο 7 της συμφωνίας Αρμενίας-Κύπρου,- Άρθρο 9 της συμφωνίας Αρμενίας-Τσεχικής Δημοκρατίας,- Άρθρο 6 της συμφωνίας Αρμενίας-Δανίας,- Άρθρο 6 της συμφωνίας Αρμενίας-Εσθονίας,- Άρθρο 10 της συμφωνίας Αρμενίας-Γαλλίας,- Άρθρο 6 της συμφωνίας Αρμενίας-Γερμανίας,- Άρθρο 9 της συμφωνίας Αρμενίας-Ελλάδας,- Άρθρο 6 της συμφωνίας Αρμενίας-Ιταλίας,- Άρθρο 8 της συμφωνίας Αρμενίας-Λουξεμβούργου,- Άρθρο 10 της συμφωνίας Αρμενίας-Κάτω Χωρών,- Άρθρο 6 της συμφωνίας Αρμενίας-Πολωνίας,- Άρθρο 9 της συμφωνίας Αρμενίας-Ρουμανίας,- Άρθρο 6 της συμφωνίας Αρμενίας-Σουηδίας,- Άρθρο 8 της συμφωνίας Αρμενίας-Ηνωμένου Βασιλείου.ε) Ναύλοι μεταφοράς εντός της Ευρωπαϊκής Κοινότητας- Άρθρο 11 της συμφωνίας Αρμενίας-Αυστρίας,- Άρθρο 13 της συμφωνίας Αρμενίας-Βελγίου,- Άρθρο 9 της συμφωνίας Αρμενίας-Βουλγαρίας,- Άρθρο 14 της συμφωνίας Αρμενίας-Κύπρου,- Άρθρο 13 της συμφωνίας Αρμενίας-Τσεχικής Δημοκρατίας,- Άρθρο 10 της συμφωνίας Αρμενίας-Δανίας,- Άρθρο 10 της συμφωνίας Αρμενίας-Εσθονίας,- Άρθρο 14 της συμφωνίας Αρμενίας-Γαλλίας,- Άρθρο 10 της συμφωνίας Αρμενίας-Γερμανίας,- Άρθρο 12 της συμφωνίας Αρμενίας-Ελλάδας,- Άρθρο 8 της συμφωνίας Αρμενίας-Ιταλίας,- Άρθρο 10 της συμφωνίας Αρμενίας-Λουξεμβούργου,- Άρθρο 6 της συμφωνίας Αρμενίας-Κάτω Χωρών,- Άρθρο 10 της συμφωνίας Αρμενίας-Πολωνίας,- Άρθρο 8 της συμφωνίας Αρμενίας-Ρουμανίας,- Άρθρο 10 της συμφωνίας Αρμενίας-Σουηδίας,- Άρθρο 7 της συμφωνίας Αρμενίας-Ηνωμένου Βασιλείου.--------------------------------------------------ΠΑΡΑΡΤΗΜΑ ΙΙΙΚατάλογος άλλων κρατών που αναφέρονται στο άρθρο 2 της παρούσας συμφωνίαςα) Δημοκρατία της Ισλανδίας (βάσει της συμφωνίας για τον Ευρωπαϊκό Οικονομικό Χώρο)·β) Πριγκιπάτο του Λιχτενστάιν (βάσει της συμφωνίας για τον Ευρωπαϊκό Οικονομικό Χώρο)·γ) Βασίλειο της Νορβηγίας (βάσει της συμφωνίας για τον Ευρωπαϊκό Οικονομικό Χώρο)·δ) Ελβετική Συνομοσπονδία (βάσει της συμφωνίας αεροπορικών μεταφορών μεταξύ της Ευρωπαϊκής Κοινότητας και της Ελβετικής Συνομοσπονδίας).--------------------------------------------------


text:
 19.5.2016
 EL
 Επίσημη Εφημερίδα της Ευρωπαϊκής Ένωσης
 L 129/33
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 52/2015
 της 20ής Μαρτίου 2015
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2016/735]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Ο κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (1) πρέπει να ενσωματωθεί στη συμφωνία για τον ΕΟΧ.
 (2)
 Ο εκτελεστικός κανονισμός (ΕΕ) αριθ. 1090/2014 της Επιτροπής, της 16ης Οκτωβρίου 2014, σχετικά με την έγκριση της περμεθρίνης ως υπάρχουσας δραστικής ουσίας για χρήση σε βιοκτόνα των τύπων προϊόντων 8 και 18 (2), πρέπει να ενσωματωθεί στη συμφωνία για τον ΕΟΧ.
 (3)
 Ο εκτελεστικός κανονισμός (ΕΕ) αριθ. 1091/2014 της Επιτροπής, της 16ης Οκτωβρίου 2014, σχετικά με την έγκριση του tralopyril ως νέας δραστικής ουσίας για χρήση σε βιοκτόνα του τύπου προϊόντων 21 (3) πρέπει να ενσωματωθεί στη συμφωνία για τον ΕΟΧ.
 (4)
 Ο κατ' εξουσιοδότηση κανονισμός (ΕΕ) αριθ. 1062/2014 καταργεί τον κανονισμό (ΕΚ) αριθ. 1451/2007 της Επιτροπής (4), που έχει ενσωματωθεί στη συμφωνία και πρέπει, επομένως, να διαγραφεί από τη συμφωνία.
 (5)
 Το παράρτημα II της συμφωνίας για τον ΕΟΧ θα πρέπει, επομένως, να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο XV του παραρτήματος II της συμφωνίας για τον ΕΟΧ τροποποιείται ως ακολούθως:
 1.
 Μετά το σημείο 12μ [εκτελεστικός κανονισμός (ΕΕ) αριθ. 438/2014 της Επιτροπής) παρεμβάλλονται τα ακόλουθα σημεία:
 «12μα.
 32014 R 1062: Κατ' εξουσιοδότηση κανονισμός (ΕΕ) αριθ. 1062/2014 της Επιτροπής, της 4ης Αυγούστου 2014, σχετικά με το πρόγραμμα εργασιών για τη συστηματική εξέταση όλων των υπαρχουσών δραστικών ουσιών που περιέχονται σε βιοκτόνα προϊόντα τα οποία αναφέρονται στον κανονισμό (ΕΕ) αριθ. 528/2012 του Ευρωπαϊκού Κοινοβουλίου και του Συμβουλίου (ΕΕ L 294 της 10.10.2014, σ. 1).
 12μβ.
 32014 R 1090: Εκτελεστικός κανονισμός (ΕΕ) αριθ. 1090/2014 της Επιτροπής, της 16ης Οκτωβρίου 2014, σχετικά με την έγκριση της περμεθρίνης ως υπάρχουσας δραστικής ουσίας για χρήση σε βιοκτόνα των τύπων προϊόντων 8 και 18 (ΕΕ L 299 της 17.10.2014, σ. 10).
 12μγ.
 32014 R 1091: Εκτελεστικός κανονισμός (ΕΕ) αριθ. 1091/2014 της Επιτροπής, της 16ης Οκτωβρίου 2014, σχετικά με την έγκριση του tralopyril ως νέας δραστικής ουσίας για χρήση σε βιοκτόνα του τύπου προϊόντων 21 (ΕΕ L 299 της 17.10.2014, σ. 15).».
 2.
 Το κείμενο του σημείου 12λα [κανονισμός (ΕΚ) αριθ. 1451/2007 της Επιτροπής) διαγράφεται.
 Άρθρο 2
 Τα κείμενα του κατ' εξουσιοδότηση κανονισμού (ΕΕ) αριθ. 1062/2014 και των εκτελεστικών κανονισμών (ΕΕ) αριθ. 1090/2014 και (ΕΕ) αριθ. 1091/2014 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 21 Μαρτίου 2015, υπό την προϋπόθεση ότι έχουν πραγματοποιηθεί όλες οι κοινοποιήσεις


text:
που προβλέπονται στο άρθρο 103 παράγραφος 1 της συμφωνίας για τον ΕΟΧ (*).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 20 Μαρτίου 2015.
 Για τη Μεικτή Επιτροπή του ΕΟΧ
 Ο Πρόεδρος
 Gianluca GRIPPA
 (1) ΕΕ L 294 της 10.10.2014, σ. 1.
 (2) ΕΕ L 299 της 17.10.2014, σ. 10.
 (3) ΕΕ L 299 της 17.10.2014, σ. 15.
 (4) ΕΕ L 325 της 11.12.2007, σ. 3.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 11992M/PRO/DE/02
 Συνθήκη για την Ευρωπαϊκή Ένωση - Πρωτόκολλο σχετικά με τη διαδικασία του υπερβολικού ελλείμματος - Άρθρο 2
 Επίσημη Εφημερίδα αριθ. C 191 της 29/07/1992 σ. 0084
 Άρθρο 2 Στο άρθρο 104 Γ της παρούσας συνθήκης και στο παρόν πρωτόκολλο: - Οι όροι "δημόσιος" και "δημοσιονομικός" νοούνται με ευρεία έννοια, ήτοι καλύπτουν την κεντρική κυβέρνηση, την περιφερειακή ή τοπική διοίκηση και τα ταμεία κοινωνικής ασφάλισης, εξαιρουμένων των εμπορικών πράξεων, όπως ορίζονται στο Ευρωπαϊκό Σύστημα Ολοκληρωμένων Οικονομικών Λογαριασμών, - ως έλλειμμα νοείται ο καθαρός δανεισμός, όπως ορίζεται στο Ευρωπαϊκό Σύστημα Ολοκληρωμένων Οικονομικών Λογαριασμών, - ως επένδυση νοείται η δημιουργία ακαθάριστου πάγιου κεφαλαίου, όπως ορίζεται στο Ευρωπαϊκό Σύστημα Ολοκληρωμένων Οικονομικών Λογαριασμών, - ως χρέος νοείται το συνολικό ακαθάριστο χρέος, στην ονομαστική του αξία, που εκκρεμεί στο τέλος του έτους, ενοποιημένο εντός και μεταξύ των τομέων του κατά την ευρεία έννοια δημοσίου, όπως ορίζεται στην πρώτη περίπτωση.


text:
 2.8.2012
 EL
 Επίσημη Εφημερίδα της Ευρωπαϊκής Ένωσης
 L 207/38
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 58/2012
 της 30ής Μαρτίου 2012
 για την τροποποίηση του παραρτήματος XIII (Μεταφορές) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα XIII της συμφωνίας τροποποιήθηκε με την απόφαση της Μεικτής Επιτροπής του ΕΟΧ αριθ. 27/2012 της 10ης Φεβρουαρίου 2012 (1).
 (2)
 Ο κανονισμός (ΕΕ) αριθ. 445/2011 της Επιτροπής, της 10ης Μαΐου 2011, για σύστημα πιστοποίησης φορέων υπεύθυνων για τη συντήρηση εμπορευματικών φορταμαξών και για την τροποποίηση του κανονισμού (ΕΚ) αριθ. 653/2007 (2) πρέπει να ενσωματωθεί στη συμφωνία,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το παράρτημα XIII της συμφωνίας τροποποιείται ως εξής:
 1)
 Στο σημείο 42εα [κανονισμός (ΕΚ) αριθ. 653/2007 της Επιτροπής] προστίθενται τα εξής:
 «, όπως τροποποιήθηκε με:
 —
 32011 R 0445: Κανονισμός (ΕΕ) αριθ. 445/2011 της Επιτροπής της 10ης Μαΐου 2011 (ΕΕ L 122 της 11.5.2011, σ. 22).».
 2)
 Μετά το σημείο 42εστ [κανονισμός (ΕΕ) αριθ. 1158/2010 της Επιτροπής] παρεμβάλλεται το ακόλουθο σημείο:
 «42εζ.
 32011 R 0445: Κανονισμός (ΕΕ) αριθ. 445/2011 της Επιτροπής, της 10ης Μαΐου 2011, για σύστημα πιστοποίησης φορέων υπεύθυνων για τη συντήρηση εμπορευματικών φορταμαξών και για την τροποποίηση του κανονισμού (ΕΚ) αριθ. 653/2007 (ΕΕ L 122 της 11.5.2011, σ. 22).».
 Άρθρο 2
 Τα κείμενα του κανονισμού (ΕΕ) αριθ. 445/2011 στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 31 Μαρτίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (3).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 30 Μαρτίου 2012.
 Για τη Μεικτή Επιτροπή του ΕΟΧ
 Ο ασκών καθήκοντα Προέδρου
 Gianluca GRIPPA
 (1) ΕΕ L 161 της 21.6.2012, σ. 33.
 (2) ΕΕ L 122 της 11.5.2011, σ. 22.
 (3) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21985A0216(01)
 Συμφωνία για την παράταση της προσωρινής συμφωνίας συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία
 Επίσημη Εφημερίδα αριθ. L 048 της 16/02/1985 σ. 0034
 ***** ΣΥΜΦΩΝΙΑ για την παράταση της προσωρινής συμφωνίας συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία ΕΓΚΕΚΡΙΜΕΝΑ ΠΡΑΚΤΙΚΑ 1. Μετά την ολοκλήρωση των διαβουλεύσεων που άρχισαν στις 22 Νοεμβρίου 1984, δυνάμει του άρθρου 9 της προσωρινής συμφωνίας συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας για τις εισαγωγές τυριών στην Ισπανία, οι αντιπροσωπίες της Ισπανίας και της Κοινότητας συμφώνησαν τα ακόλουθα, με την επιφύλαξη της έγκρισης από τις αντίστοιχες αρχές τους. 2. Η προσωρινή συμφωνία συντονισμένων ενεργειών μεταξύ της Ευρωπαϊκής Οικονομικής Κοινότητας και της Ισπανίας, της 14ης Απριλίου 1983, για τις εισαγωγές τυριών στην Ισπανία, όπως τροποποιήθηκε τελευταία στις 18 Ιουνίου 1984, παρατείνεται για ένα έτος. 3. Οι ποσότητες εισαγωγών τυριών κοινοτικής προέλευσης στην Ισπανία, οι οποίες για το 1985 θα χρησιμοποιηθούν για τη χορήγηση εγκρίσεων εισαγωγής από τις ισπανικές αρχές, επί ορισμένης και κανονικής βάσης, ορίζονται όπως αναφέρεται στο παράρτημα των παρόντων εγκεκριμένων πρακτικών. 4. Συνεπώς, το έτος «1984» που αναφέρεται στα άρθρα 2, 3, 8 και 9 αντικαθίσταται από το έτος «1985». Γενεύη, 23 Νοεμβρίου 1984. 1.2 // Για την Αντιπροσωπία της Ισπανίας // Για την Αντιπροσωπία της Επιτροπής των Ευρωπαϊκών Κοινοτήτων ΠΑΡΑΡΤΗΜΑ Ποσότητες εισαγωγών στην Ισπανία τυριών κοινοτικής προέλευσης κατά το 1985 1.2.3 // // // τόνοι // Α. // Emmental σε μυλόπετρες ή σε τεμάχια // 1 400 // Β. // Τυροί που φέρουν πράσινα στίγματα στη μάζα: // // // - Roquefort // 100 // // - έτεροι // 2 000 // Γ. // Τετηγμένοι τυροί // 600 // Δ. // Asiago, Provolone, Grana Padano, Parmigiano Reggiano // 100 // Ε. // Cheddar, Chester // 115 // ΣΤ. // Gouda, Edam σε σφαιρικά σχήματα // 3 800 // Ζ. // Havarti 60 % // 950 // Η. // Saint-Nectaire, Saint-Paulin, Taleggio // 150 // Θ. // Μαλακοί τυροί // 700 // Ι. // Άλλοι τυροί, εξαιρέσει του Edam, ορθογωνίου σχήματος και τύπους εκτός από αυτούς που έχουν καθαρό βάρος ίσο ή ανώτερο των 2 χιλιογράμμων και κατώτερο ή ίσο των 5 χιλιογράμμων // 1 355 11 270